"É lamentable que teñamos que agardar a que se extingan os dereitos para que se poida facer en galego"\nQUICO CADAVAL, DIRECTOR DE 'A CABEZA DO DRAGÓN'\nQuico Cadaval será o primeiro en rachar o malfado da obra de Valle-Inclán co galego ao dirixir 'A cabeza do dragón', a primeira montaxe do arousán na nosa lingua que se estreará o 3 de marzo en Compostela. O 1 de xaneiro expira, coa liberación dos seus dereitos, a prohibición da familia de representarse en galego, euskera e catalán.\nQuico Cadaval [Foto: Cultura.gal]\nR. Castro 01/01/17\n- Es o primeiro que vas dirixir unha montaxe de Valle-Inclán en galego, unha vez liberados os dereitos.\n- Houbo representacións alegais, ou ilegais, pero é a primeira vez que se fai unha representación legal, dunha compañía teatral, nun circuito de teatros, si.\n- Cóntame destas ilegais.\n- Houbera unhas lecturas cando foi o ano Valle-Inclán en 98, da man de escritores galegos. E logo eu sei que houbo algunha escolar na que se representou 'Divinas palabras', co título cambiado, puxéronlle o subtitulo de título, 'Traxicomedia da aldea'.\n- Isto supoño que xa o tiñades preparadísimo agardando o que Cándido Pazó chama a “desamortización valleinclanesca”.\n- Estábamos agardando a que se liberara, e os anos cumpríronse neste 2016, pero acontece que non é efectivo até o primeiro de xaneiro do ano seguinte a que venzan os dereitos. Non era para ser os primeiros, senón para celebralo.\n- E adiantádesvos ao CDG por uns días, que estreará o 31 de marzo de 2017.\n- Eu creo que non nos adiantamos, simplemente que nos siguen. Para adiantalos tiñan que ir eles de camiño, entón nós adiantalos, pero como non foi así...\nHoubo unha falta de ambición para celebrar o 150 aniversario, aínda que o 151 vai ser un ano moi bo para Valle. Houbo unhas programacións así de baixo nivel. De feito, o Museo de Valle-Inclán da Pobra programou unha conferencia miña. Non se pode caer máis baixo. [risos]\n- Ademais apuntades a ser a gran produción do ano, con oito actores, unha xira potente, tamén por Portugal, música orixinal... Cóntanos un pouco como vai ser. Porque ademais en teoría é teatro infantil.\n- Non, non é. Foi moi difícil poñer o xénero e ao final o que eliximos como subtítulo noso é “Farsa fantasiosa”. Eu pódoche dicir dez textos que demostran que non é teatro infantil, como por exemplo: “En España onde ninguén come no único sitio que se rin é no Congreso dos Deputados”. Iso non é teatro infantil. “O primeiro ministro di que todas as mulleres, sexan raíñas ou regateiras, son todas anarquistas”. Tampouco é teatro infantil. “Cando as arcas do reino están baleiras, os pallasos e os poetas embarcámonos a dar conferencias nas Américas”. Ou “desde que os reis son constitucionais perderon aquel instinto orador que compartían con tigres, lobos e leóns, porque xa non teñen bastante ácido clorhídrico para diluír a carne”. E está dentro dun asunto lexendario, o que fai Valle é coller a lenda do dragón. E a verdade é que toca de varias maneiras as relacións entre os homes e as mulleres, entre a violencia e a dominación física evidente, a verbal, e co príncipe e a princesa, aparece o suposto amor romántico onde sospeitamos que hai algo do outro. Agora si, o autor titula “Farsa infantil de la cabeza del dragón”, pero nós non a imos caracterizar como infantil, porque iso automaticamente fai que se retire moito público, que cremos que lle pode interesentar moito, adultos sen fillos, basicamente.\n- É un texto moi pouco representado, non?\n- Si, pero non chega a maldito. Estreouse no ano 11 ou 12, non tivo moita resoancia, as únicas reseñas que temos da prensa é que trata moi ben o texto e moi mal a representación. É unha obra que está a medio camiño entre a época modernista e a esperpéntica. Entón parece así como un pastiche.\nComo dicía Carvalho Calero, Valle-Inclán pertence á literatura en castelán, e como di Castelao, é o maior escritor en lingua galega\n- E Valle ten sona de ser difícil de representar.\n- Si, é unha lenda, si [risos], un tópico. A verdade é que como el escribe de maneira tan narrativa, conta as escenas detalladamente, pois non estamos afeitos a iso. Estamos afeitos a que o autor poña só accións esenciais sen diálogo e logo xa na montaxe decides como vai o resto. E hai xente que di que é imposible de representar porque se di “hai un barco naufragando ao lado do mar, as súas ondas levan os mariñeiros que afogan”, iso non se pode representar, pero é a primeira escena d'A Tempestade' de Shakespeare. Despois hai que ver o talento e a imaxinación da compañía para representar as cousas imposibles. É moi posible e moi recomendable, por certo, montar Valle-Inclán.\n- E con esta liberación de dereitos cres que vai haber unha enxurrada de representacións en Galiza?\n- A verdade é que isto necesitaba un compromiso do teatro público, porque as obras emblemáticas, que son 'As comedias bárbaras' ou 'Divinas palabras', necesitan un compromiso, se non é do CDG, calquera outro compromiso público. Non sei se vai haber un aluvión, pero penso que se fará nas escolas e que se aproveitarán as versións que imos poñer nós agora a disposición, as dúas obras que monta o CDG e máis a nosa. E algo máis farán algúns afeccionados prestixiosos, como 'Airiños', que creo que teñen algún plan por aí, de feito están traballando con Contos, con obra non dramática.\nO 150 aniversario celebrouse mal en Madrid, precisamente, onde hai tanto diñeiro para o teatro, onde el escribiu e viviu. Ben, a maioría da súa obra escribiuna aquí, as boas, polo menos, na Pobra.\n- O CDG vai representar dúas obras dunha triloxía. Por parte da Asociación de Actores e Actrices houbo críticas ao feito de que non se represente a triloxía completa.\n- A min non me interesa. Eu non vou entrar nas direccións dos espectáculos nin na do Centro Dramático. Faime moita graza, nada mais: “tiña que facerse tal!” [risos]\n- Este ano celebrouse o 150 aniversario de Valle. Cres que quedou un pouco coxo polo feito de non terse representado en galego?\n- Non sei, evidentemente é lamentable que teñamos que agardar a que se extingan os dereitos para que se poida facer en galego e entrar na normalidade, porque isto é entrar na normalidade. Eu creo que tamén houbo unha falta de ambición para celebrar o ano, aínda que o 151 vai ser un ano moi bo para Valle. Houbo unhas programacións así de baixo nivel. De feito, o Museo de Valle-Inclán da Pobra programou unha conferencia miña. Non se pode caer máis baixo.\n- Foi unha pobre programación porque era pobre ou porque non había montaxes?\n- Non había montaxes, pero puideron contratar compañías que a fixeran en español, se é que había algunha, que non o sei. Quero dicir, como dicía Carvalho Calero, Valle-Inclán pertence á literatura en castelán, e como di Castelao, é o maior escritor en lingua galega [risos]. Nesta discordancia o 150 aniversario celebrouse mal en Madrid, precisamente, onde hai tanto diñeiro para o teatro, onde el escribiu e viviu. Ben, a maioría da súa obra escribiuna aquí, as boas, polo menos, na Pobra. Hai algo aí no ambiente... [risos de novo]\n- Dis que se celebrou mal en Madrid?\n- Si, porque onde se poden facer representacións non as fixeron, é ao que me refiro. Se houbese un espectáculo seguramente o contratarían os teatros galegos, pero supoño que non había. Eu non son moi de aniversarios, de todos modos.\nEvidentemente calquera quere facer as 'Comedias Bárbaras', pero para iso falta un Don Juan Manuel de Montenegro. E se non tes ese actor é mellor que non a fagas, podes facer o ridículo.\n- Ben, é unha oportunidade para rescatar autores e, polo que parece, Valle non está moi representado.\n- Valle-Inclán tivo montaxes moi canónicas, houbo unha montaxe de 'Divinas palabras', outra de 'Martes de carnaval', que pode ser o que provoca a saudade desta xente que protesta porque non se fan as tres xuntas. Normalmente facer un espectáculo de oito ou nove horas é desafiar ao público demasiado. Eu creo que vin –entre montaxes portuguesas e andaluzas- case toda a obra representada. Non vin a 'Cabeza de dragón', e iso que a fixo a Aula de Teatro da USC, no centenario do 98.\n- E respecto do que dicía Carvalho e Castelao verbo de Valle, ti onde te sitúas?\n- Obxectivamente o que di Carvalho é así: é unha obra en castelán, pero a nosa cultura, o noso territorio, a nosa historia, está cunha presenza extraordinaria. Entón, desde ese punto de vista pode pasar a formar parte do noso sistema. Agora, tal e como escribiu, é sistema da literatura en español. Agora, o que di Castelao é indiscutible, e tamén o dicía o propio Valle: “eu dotei de sentido estético esta terra”. De todos modos é unha discusión que non me interesa moito. E, volvendo á obra, escolla da 'Cabeza de dragón' foi moi minuciosa. Evidentemente calquera quere facer as 'Comedias Bárbaras', pero para iso falta un Don Juan Manuel de Montenegro. E se non tes ese actor é mellor que non a fagas, podes facer o ridículo. Ou tes un Macbeth ou non fas un Macbeth. Entón esta ten a vantaxe de ser moi teatral, no sentido de que permite moito xogo en escena, logo ten un carácter exotista, que permite ambientalo en moitos lugares, permiten coreografías, loitas co dragón, e ao final optamos por esta.\ncultura Valle-Inclán quico-cadaval\nQuico Cadaval dirixirá o primeiro Valle en galego, 'A cabeza do dragón'\n"É lamentable que teñamos que agardar a que se extingan os dereitos para que se poida...\nDudamel dirixe ora con brío ora con sutileza o concerto de ano novo


Coincidindo co aniversario da mobilización histórica de ‘Queremos Galego’ fronte ao decreto de ‘plurilingüismo’ de Feixoo realízase este sábado en Compostela unhas xornadas nas que se contrastará a situación do galego coa do catalán e o éuskara e se analizaranse iniciativas normalizadoras en diferentes etapas educativas no ensino en Galiza.\nRedacción 19:27 do 21 de xaneiro de 2020\nNo presente curso fanse 10 anos do Decreto de Plurilingüismo. Para a CIOG-Ensino, “á vista dos últimos datos publicados polo IGE” unha ferramenta para “o declive que sofre a nosa lingua”. Desde CIG-Ensino e a AS-PG organizan a Xornada “O ensino en galego o galego no ensino”. Dirixida a docentes, será o sábado, 25 de xaneiro, no IES As Fontiñas, en Compostela. “Pretendemos reflexionar sobre a situación da nosa lingua no ensino e tratar de tomar iniciativas para reverter esta situación.\nAs xornadas contarán coa presenza de Pilar García Negro, profesora da UDC e escritora, que participará coa palestra: A lingua galega no ensino. Acomodación ou normalización? Para contrastar esta situación co que está ocorrendo en Cataluña Pere Mayáns (xefe de Apoios e Recursos Lingüísticos da Consellería de Enseyament da Generalitat) falará sobre A escola no proceso de normalización lingüística do catalán e no País Vasco, Paul Bilbao, (secretario xeral de Kontseilua) exporá o relatorio “Competencia na lingua propia no sistema educativo da Comunidade Autónoma Vasca: luces e sombras”.\nA profesora e escritora Mercedes Queixas Zas, abrirá a porta nas Xornadas a experiencias normalizadoras do profesorado do ensino público naqueles ámbitos nos que o Decreto máis negativamente incidiu: Educación Infantil, Matemáticas, Actividades complementarias, Equipos de Dinamización da Lingua Galega ou no Plan Lingüístico de Centro.\nAs xornadas contan xa con máis de persoas inscritas. Son de asistencia libre e gratuíta, en horario de mañá e tarde, e a matrícula estará aberta até este xoves, 23 de xaneiro. Para máis información sobre o programa pódese consultar esta ligazón.\ndecretazo ASPG cig ensino


Preto de 30 entidades galegas entre elas Ribeira, mellorarán os seus fondos documentais coas axudas para arquivos da Xunta – O Barbanza\nPreto de 30 entidades galegas entre elas Ribeira, mellorarán os seus fondos documentais coas axudas para arquivos da Xunta\nPreto de 30 entidades galegas mellorarán os seus fondos documentais ao abeiro das axudas da Xunta destinadas á colaboración no financiamento de actuacións en materia de arquivos. Segundo a listaxe publicada no Diario Oficial de Galicia, 20 son entes locais e sete, entidades sen fin de lucro.\nA medida representa un orzamento total de 145.000 euros, dos que 110.000 se destinan aos entes locais e 35.000 ás entidades sen fin de lucro. Realizaranse actividades de descrición dos documentos segundo a metodoloxía arquivística co obxectivo de garantir unha custodia responsable e o acceso da cidadanía.\nOs entes locais beneficiarios son Abegondo, Muxía, Zas, Ordes, Rois, Ribeira, As Pontes de García Rodríguez, Pontedeume, Valdoviño e Narón, na provincia da Coruña; A Pastoriza, A Pontenova, Cervantes, Chantada, Samos, na de Lugo; e Avión, Entrimo, Lobios, Parada de Sil e Vilariño de Conso, na de Ourense.\nCanto ás entidades sen ánimo de lucro, recibirán axudas o Arcebispado de Santiago, a asociación Real Coro Toxos e Froles e a Fundación Exponav, ambas de Ferrol; a Fundación Manuel María, con sede en Lugo; as fundacións Isla Couto e Penzol, en Vigo, e a Asociación para a Defensa Ecolóxica de Galicia (Adega).\nTodas as entidades beneficiarias deben contar cun local estable destinado a arquivo e custodiar fondos documentais constitutivos do patrimonio cultural de Galicia. As contías outorgadas van desde os 2.400 aos 6.000 euros, axuda máxima prevista e que en ningún caso pode superar o 80% do investimento total aprobado.\nA axudas enmárcanse no traballo da Xunta de Galicia por mellorar e impulsar as infraestruturas culturais galegas e garantir o acceso á cultura a todos os galegos. Neste sentido, mantense unha liña constante de apoio ás entidades e aos concellos galegos que se completa con iniciativas para que os municipios se doten dos medios necesarios para executar as súas programacións.


P.E. Carboeiro: Outros xigantes que ameazan á parroquia larachesa de Erboeiro - A Laracha - Que pasa na costa\nXa ten presentado o Concello da Laracha alegacións contra o Parque Eólico Coto Loureiro. A día de hoxe está estudando o impacto do novo proxecto “Carboeiro”, que afecta á parroquia de Erboedo, ademais de zonas de Arteixo e Culleredo.\nO proxecto, que se atopa á exposición pública na web da Sección de Enerxía da Xefatura Territorial da Coruña da Vicepresidencia Segunda e Consellería de Economía, Empresa e Innovación, prevé instalar 8 aeroxeneradores de 4,5 MW de potencia unitaria, 2 deles no termo municipal da Laracha. Nun deles, os núcleos máis próximos son A Portela e Vilarmaior, e o outro está previsto preto do límite co municipio de Culleredo.\nA súa altura é dos elementos a estudar, pois son 164 metros de altura de buxe e 155 de diámetro de rotor, chegando así a unha altura de case 250 metros (como a Torre Foster, un dos 4 rañaceos de Madrid, que pasa por ser o edificio máis alto de España con 49 plantas).\nO prazo para presentar alegacións ou observacións é de 30 días, entidades como Petón do Lobo nos deixan aquí unha folla de modelo de alegacións.


En xenética molecular, a rexión non traducida tres prima, xeralmente escrita 3′ UTR (do inglés 3′ Untranslated Region), é a sección dun ARN mensaxeiro que está despois do codón de terminación da tradución en dirección ao extremo 3′. Unha molécula de ARNm transcríbese a partir dunha secuencia de ADN como unha copia complementaria da mesma, e despois o ARNm é traducido a proteína nos ribosomas da célula. Varias rexións do ARNm non se traducen a proteína, como a carapucha 5′, a rexión non traducida 5', a cola poli(A) e a rexión non traducida 3′. A 3′ UTR a miúdo contén rexións reguladoras que inflúen na expresión xénica postranscricional.\nPapel na expresión xénicaEditar\nElementos de resposta aos microARNEditar\nElementos ricos en AUEditar\nTraído desde "https://gl.wikipedia.org/w/index.php?title=Rexión_non_traducida_tres_prima&oldid=5714094"\nÚltima edición o 2 de marzo de 2021 ás 11:45\nA última edición desta páxina foi o 2 de marzo de 2021 ás 11:45.


Os máis pequenos protagonizan a programación de inverno da Cidade da Cultura | Turismo Galicia\nOs máis pequenos protagonizan a programación de inverno da Cidade da Cultura\nUn camiño de luz inspirado nun ceo cargado de estrelas e constelacións que guiará os visitantes desde a Biblioteca e o Centro de Emprendemento ata o museo. A directora xerente da Fundación Cidade da Cultura, Ana Isabel Vázquez Reboredo, convidou os asistentes á feira en Pontevedra a achegarse ese día ao Gaiás e gozar dunha programación aberta a toda a cidadanía e pensada para vivirse en familia.\nNo interior do museo, un escenario recreará con rúas, prazas e casas unha vila inspirada nos nadais de diferentes épocas, onde os máis pequenos da casa aprenderán a facer adornos con materiais accesibles e naturais. Estes obradoiros están pensados para alimentar a súa creatividade, fomentando o emprego de decoracións artesanais e únicas coas que engalanar os seus fogares e a árbore da Cidade do Nadal. A cativada que se achegou ao Culturgal o sábado pola mañá puido probar xa a crear afeites con froitas propias do outono e do inverno.\nNa Cidade do Nadal haberá, ademais, talleres de ilustración nos que os nenos e nenas traballarán a cor sobre un debuxo do artista vigués Federico Fernández. A través desta viaxe ilustrada, que irá medrando co paso dos días, percorreremos o Nadal ao redor do mundo. Unha exposición fotográfica sobre as festas da luz servirá tamén para coñecer como celebran estas datas noutras culturas afastadas e achegadas á vez.\nA programación da Cidade do Nadal complétase co tradicional concurso infantil de postais, dirixido a cativos e cativas ata os 9 anos, e cun espectáculo para recibir o novo ano o día 3 de xaneiro na Cidade da Cultura, que será anunciado proximamente.\nO cinema miúdo regresa ao Gaiás\nNo mes de xaneiro a programación continúa cunha nova edición de Pequefilmes, o festival de cinema que traerá ao Gaiás as mellores producións internacionais pensadas para o público máis miúdo. Pequefilmes celebrarase na fin de semana do 26 e 27 de xaneiro e contará con traballos seleccionados nos principais festivais de cinema infantil, xuvenil e de animación, ademais dunha escola de cinema onde as familias poderán aprender técnicas e conceptos do audiovisual para divertirse creando xuntas pequenas películas.\nOs nenos e nenas serán espectadores e xuíces neste festival, xa que a súa ollada crítica terase en conta á hora de conceder os premios ás mellores curtas exhibidas. Aquelas que foron premiadas na pasada edición de Pequefilmes puidéronse ver esta mañá no espazo audiovisual do Culturgal.\nExposicións, teatro e emprendemento\nAs novidades da programación cultural do Gaiás para os próximos meses inclúen tamén a quinta edición de Escenas do Cambio, o festival de inverno de teatro, danza e arte en acción, que decorrerá entre os días 7 e 16 de febreiro e a exposición Pensar coas mans. Cestería, cerámica e xoiería de Galicia, unha mostra que mestura a forza creativa da artesanía galega coa vangarda máis actual e que abrirá as súas portas no mes de marzo.\nO Culturgal foi tamén ocasión para coñecer os apoios que está a ofrecer a Cidade da Cultura aos novos emprendedores e emprendedoras galegos, e en especial os Premios Emprende Gaiás-Sixto Seco, que finalizaron a súa sexta convocatoria en novembro. Inés Rodríguez, co-fundadora de Kandoro (Premio Sixto Seco 2017), e Sabela Vilas, creadora de Boina Galega (Premio Sixto Seco 2018), contaron en primeira persoa o que supón este galardón para impulsar os seus proxectos.


Pequeno reprodutor multimedia HD de baixo consumo de HABEY - Código Cero - Diario Tecnolóxico de Galicia\nPequeno reprodutor multimedia HD de baixo consumo de HABEY\nmércores, 11 de marzo do 2009 Marcus Fernández\nUn fabricante relativamente descoñecido, HABEY, sorprende presentando un pequeno ordenador, modelo BIS-6550HD, baseado nun procesador Intel Atom N270 a 1,6 GHz que promete ser capaz de reproducir vídeo en alta definición a 1.080p.\nEste equipo con saídas HDMI, VGA, composto e S-Video soportara ata 2 Gb de RAM, conta con opcións de comunicacións sen fíos e sintonizadora de televisión con soporte de alta definición, carece de ventilador para garantir un funcionamento silencioso, integra un lector de tarxetas de memoria, 1 interface IDE e 2 SATA II (con soporte de unidades SSD), 4 portos USB 2.0 e Gigabit Ethernet.\nO dispositivo álzase coma un reprodutor de vídeos en alta definición de baixo consumo, asegurando o seu fabricante que é capaz de reproducir un vídeo en H.264 a 1.080p (Full HD) usando menos do 15% dos 2,5W do procesador Atom integrado, conseguindo unha eficiencia en consumo de CPU 8 veces maior á dun procesador Intel T7300 Core 2 Duo. O consumo total do equipo reproducindo contidos en alta definición sería de menos de 13 W, o que incluso quedaría por debaixo do consumo de moitas tarxetas gráficas.\nFalta por coñecer o prezo e a data de lanzamento deste interesante trebello que mide 205 x 153,2 x 48,2 mm.


A Fiestra d� Cultura ter� aos mellores m�sicos\nEnviada o 16/07/2011 na categor�a: Novas\nOs ribeirenses poder�n gozar dos concertos de Luar na Lubre, Siniestro Total ou Amancio Prada, entre outros\nUn ano m�is, as actividades da Fiestra d� Cultura volven porse a disposici�n de todos os veci�os de Ribeira e os seus arredores. Este ver�n, o punto forte da iniciativa � a m�sica e os numerosos concertos que ter�n lugar a primeira semana de agosto.\nA concelleira de Cultura da cidade, Elvira Pisos, presentou onte, no auditorio, todas as actividades que o programa vai levar a cabo ao longo dos meses de xullo e agosto.\nNovidades e tradici�n\nO teatro e a m�sica coral son as d�as �nicas iniciativas que o programa ofrece neste mes. Xa en agosto, os ribeirenses poder�n gozar do profundo mundo da m�sica en todos os seus estilos.\nTodos os concertos do programa son gratu�tos e levar�n a cabo do 3 ao 6 de agosto. Luar na Lubre, Susana Seivane, Amancio Prada ou O pranto dun cego son alg�ns dos protagonistas encargados de porlle ritmo aos catro d�as de actuaci�ns.\nPor outra banda, tam�n se manter�n as actividades que A Fiestra d� Cultura incl�e no seu programa desde hai anos. As�, as celebraci�ns pecharanse coa terceira concentraci�n tunning e coa quinta edici�n da Feira Artesanal e Mari�eira. Elvira Pisos sinalou que �as feiras artesanais est�n en pleno auxe e tentar�monos, este ano, aumentar o seu �xito�. A concelleira tam�n mencionou na s�a intervenci�n que �o presuposto para a elaboraci�n deste programa � importante para o Concello de Ribeira pero non queremos reducir as festas tradicionais d� cidade aos veci�os�.\nCULTURA Francisco Pillado: �A Feij�o Galicia inter�salle como lugar de devastaci�n, s� pretende facer m�ritos�\nFinaliza o taller de emprego Vionta de Ribeira, encargado de constru�r a casa de cultura de Carreira.\nA supresi�n da Conseller�a de Cultura\nAs m�moas v�stense de pantasmas.\n�A XENTE ENTENDEU QUE BARBANTIA E A CULTURA EST�N POR RIBA DE TODOS


Arc, artistic residency abre as súas Residencias artísticas en Suíza\nArc é unha residencia artística situada en Romainmôtier, na cordilleira Xura, en Suíza. Trátase dun lugar para a reflexión e o diálogo que permite o intercambio e a colaboración de artistas nun ambiente cálido e unha atmosfera amigable.\nDe forma permanente convida a artistas e expertos de diferentes traxectorias e orixes aos seus programas de residencias.\nActualmente, son dous os programas que se atopan abertos:\nCustom-made (residencia a medida): poden participar artistas ou colectivos (ata un máximo de 8 participantes) que teñan unha idea sobre a que investigar ou un proxecto para realizar. A duración máxima da residencia é de 1 mes.\nWalk & Talk (residencia de paseo e conversación): convídase a 2 persoas (artistas ou outros profesionais) a estancias curtas de 4 días que lles permitan dar longos paseos e iniciar longos diálogos a outro ritmo e forma de colaboración.\nAmbas as residencias pódense solicitar como moi tarde dous meses antes da data de inicio na que se teña previsto realizar a residencia. A dispoñibilidade de datas pódese consultar na web da institución\nDotación: Espazo de traballo, viaxe, aloxamento e comida.


Independencia da “xustiza” ou arbitrariedade xudicial? - Praza Pública\nIndependencia da “xustiza” ou arbitrariedade xudicial?\n1. Independencia, de que?\nA independencia dos tribunais xudiciais non só se refire ás presións ou presuntas “imposicións” de persoas, cargos políticos, goberno, ou sectores económicos, senón tamén a independencia dos xuíces respecto da súa ideoloxía política; é dicer, que os xuíces deben xulgar segundo as leis e non segundo a súa particular ideoloxía política. Facer isto último sería, ademais, prevaricación, pois estarían xulgando “inxustamente, a sabiendas”; isto é, non conforme ás esixencias do ordenamento xurídico, senón segundo a súa subxectividade, segundo os seus intereses ou preferencias políticas.\nE nos últimos tempos tanto resolucións xudiciais de tribunais doutros estados ou internacionais, como resolucións de Tribunais europeos de dereitos humanos, por exemplo, puxeron en evidencia a dependencia xudicial dos prexuízos ideolóxicos dos xuíces. Pero ninguén se dá por aludido (nin sequera o actual ministro do Interior, que motivos ten para facelo, e de sobra, sobre temas tan sensíbeis como a tortura). Non pasa nada.\nOutra situación rechamante a temos cando reflexións de prestixiosos xuristas do Reino de España deixaron ben patente a falta de xustificación xurídica de moitas resolucións de fiscalía ou xuíces. Tampouco pasa nada.\nEn fin, de que son independentes os nosos xuíces, cando menos os xuíces dos “altos tribunais”? Quizais da xustiza.\nEn conclusión, cando hai esa reclamación (?), esa insistente insistencia, na “independencia do poder xudicial”, que hai? Non será máis ben unha esixencia de “irresponsabilidade” (ou de responder ante eles mesmos)?; ou sexa, unha esixencia de arbitrariedade? De que ninguén debe ousar cuestionar unha resolución xudicial, nin nos casos máis flagrantes (aos que, desgraciadamente xa nos teñen acostumados nas “altas” esferas do poder xudicial) de dependencia ideolóxica nas súas resolucións, de cuestionabilidade xurídica por expertos e por outros tribunais de fóra do Reino de España ou, simplemente, polo sentido común máis elemental?\n2. O “analfabetismo” xudicial\nEstá claro, e tribunais europeos fixeron que o estea máis que a auga, que a “interpretación” de “altos” tribunais do noso ordenamento xurídico é, cando menos, moi discutíbel.\n“Rebelión”, “violencia”, “liberdade”, “terrorismo”, e outras, son palabras que os nosos “altos” tribunais e os xuíces dos mesmos teñen empregado de modo absolutamente alleo e contrario ao que é o seu significado. Para estes xuíces, a cousa é así de divertida (se somos capaces de velo “dende fóra”): Gandhi sería un “terrorista”, por exemplo, un perigoso “violento”; os policías non pegan coas porras, senón que os manifestantes lles pegan ás porras dos policías coas súas cabezas, pernas, ou outras extremidades ou partes do seu corpo; e así sucesivamente. Está clara a cousa; e non se resolve acudindo ao “xogo de linguaxe xurídico”. Non existe tal, por moito que pretendan remitirnos a unha esotérica linguaxe: é mentira. O que hai é unha manipulación interesada en función de posicións ideolóxico-políticas\nCando alguén ten uns privilexios, por exemplo, o privilexio da verdade (os corpos de seguridade), do uso das armas (os corpos de seguridade) ou de xulgar (os tribunais), ese privilexio leva aparellada unha maior responsabilidade. Se a alguén se lle considera legalmente veraz, fronte doutra persoa; ou se lle concede o uso das armas, fronte doutra persoa; ou se lle dá validez ás súas conclusións interpretativas da lei, fronte do que diga calquera persoa; se tal cousa ocorre, entón aquelas persoas que teñen esa consideración, tamén teñen unha maior responsabilidade, dado ese recoñecemento; e resulta, polo mesmo, que o uso desas facultades de modo arbitrario, tamén debe ter unha maior sanción, pois o Estado, precisamente, lles concedeu esa potestade. Isto é, se un policía mente, ou se usa a súa arma inxustificadamente, ou se un xuíz ou fiscal usa “as armas” legais de modo contrario á lei, deberán recibir un castigo maior que se o fai un cidadán normal, precisamente porque eles recibiron o dereito ao seu uso para defender a legalidade; dese modo, unha denuncia falsa dun policía non é so denuncia falsa ou falsidade en documento oficial, nin só perxurio; é moito máis. O mesmo ocorre no caso de empregar inxustificadamente a súa arma.\nE o mesmo ocorre se os xuíces e fiscais actúan “imprudentemente”, é dicer, fóra de toda prudencia; é dicer, guiándose, NON POLA LEI, senón polos seus espurios intereses ideolóxicos. Isto é moi grave, e a forza da gravidade debe caer, polo seu peso. Está en xogo a democracia. Está en xogo a legalidade. Está en xogo a convivencia. O contrario, o contrario á esixencia de responsabilidades legais, sería volver á “lei da selva”, a “guerra de todos contra todos”, ou a guerra de algúns contra todos. A vida en sociedade, a democracia, a sociedade civil, reclama unha actuación decidida, pois significa, o contrario, a súa impunidade, admitir o inadmisíbel, admitir que non estamos en situación de acudir a unha xurisdición independente. Significa a volta ao “estado de natureza”. O fascismo.\n4. Algunhas propostas\nDesgraciadamente, se atendemos ao dito por eximios legalistas do reino de España, como ao dito por tribunais, ben doutros Estados, ben tribunais internacionais, estamos diante dunha situación de urxencia. Estamos asistindo a un poder xudicial, dos “altos tribunais”, que se rin da división de poderes, que pretenden, e así o están a facer, con resolucións estrambóticas, converterse en lexisladores e executores, en parlamento e goberno, usurpando as outras funcións da división de poderes que a constitución (e calquera constitución democrática) establece.\nAsí que imos pensar unha serie de ideas, co fin de impedir que este poder xudicial pretenda usurpar funcións do poder lexislativo e/ou executivo, e a súa gremialización, de modo que se converta en intocábel, e se recupere a súa verdadeira función: a de aplicar a lei (que establecer cal sexa esta, a lei, e cousa do poder lexislativo).\n4.1. En primeiro lugar, unha cuestión, digamos, “estética” e de “sensibilidade”: eliminar de toda referencia ao que ten que ver co poder xudicial a palabra “xustiza”. Isto é, que os ministerios, consellarías, etc, deixen de denominarse “de xustiza” e se chamen, simplemente, do poder xudicial, ou unha expresión semellante. E o mesmo para os Tribunais; son Tribunais e son resolucións deles, non “da xustiza”; nin é “a xustiza” quen resolve.\n4.2. Os licenciados en Dereito deberían cursar, como materias obrigatorias, en dous cursos, filosofía do Dereito (un curso temático: idea de xustiza, de lei, de Dereito, etc.; e outro curso histórico). Alguén podería dicer que esa materia xa existe; pero o certo é que se algún licenciado en Dereito acaba con coñecementos de filosofía do Dereito é por casualidade, porque a esa persoa lle interesou o tema e se preparou pola súa conta ou porque tivo a sorte de dar con algunha persoa profesional formada en filosofía do Dereito. Pero iso é casualidade; e non pode ser unha cuestión de casualidade, senón que a formación en filosofía do Dereito ten que ser esixíbel.\nPor tanto, se o Dereito debe ser un tema de estudo (e non só os feitos ou fenómenos xurídicos, normas, etc.) quen debe dirixir tal estudo é quen supostamente sabe sobre iso, un profesional da filosofía, non un profesional do Dereito (ao que non se lle supón).\n4.3. Cara impedir o antedito sobre a colonización dos outros poderes por xuíces irresponsábeis e que se produza un efecto gremial que impida a actuación penal sobre tales persoas, e coa fin de que estea claro que quen está como fundamento último, a quen debe responder en último termo a actuación xudicial, todo xuízo a un membro do poder xudicial (xuíces, fiscais, avogados do Estado e semellantes) debe ser diante dun xurado popular. Isto é, quen xulgue a un xuíz ou fiscal non debe ser outro ou outra xuíz, senón o pobo mesmo, representado nun xurado popular.\nA pretensión de que un profesional do Dereito vai decidir con máis independencia que un xurado popular non se ve, en modo algún, corroborada pola experiencia das resolucións de xuíces e das actuacións de xurados populares. Ademais, a recente experiencia xoga claramente en contra dese “optimismo profesional”.\nÉ máis, só podemos enfrontarnos a un gremialismo que faga impotente a oposición a unha actuación xudicial impresentábel (desde o ordenamento xurídico) se a decisión está en mans do pobo.\n4.4. É un principio xurídico que ninguén está por riba da lei. E hai Tribunais e xuíces que si o pensan, que están por riba da lei. Estamos, está claro, a referirnos ao Tribunal Constitucional. Pois ben, tampouco este Tribunal debe estar por riba da lei. E para iso o que cómpre é que caiba unha denuncia por prevaricación diante das súas resolucións. E, naturalmente, como se dixo no punto anterior, que quen xulgue a este Tribunal sexa un xurado popular. Isto é, debe caber unha denuncia por prevaricación, o está pedindo a gritos desde hai anos, ante resolucións do Tribunal Constitucional e debe xulgar se cometeu ou non ese delito un xurado popular.\nQuen tería a facultade para presentar esa denuncia, ao tratarse de tan “alto” Tribunal, quizais requira dun suxeito cualificado, e dada a temática das súas resolucións; e así, a bote pronto, ocórrensenos os seguintes: o fiscal xeral do Estado, o goberno, un grupo parlamentar, un goberno autonómico, un grupo parlamentar autonómico, ou cen cidadáns. Calquera deles estaría facultado para poñer en marcha un proceso xudicial contra o Tribunal Constitucional, ou contra os xuíces dese Tribunal que, por maioría, resolvesen un asunto, cuxa resolución fose dubidábel xuridicamente.\nNaturalmente, as consecuencias da resolución do xurado terían as consecuencias que a lei marca para un caso de prevaricación.\n4.5. Finalmente, e tendo en conta as numerosas sentenzas de Tribunais europeos que cuestionaron sentenzas de Tribunais do Reino de España, sen que pasase nada, pensamos que xa é hora de que pase algo.\nE o que, entendemos, debe pasar é que de producirse unha resolución dun Tribunal superior, como o europeo de Dereitos Humanos (ou calquera outro), o Tribunal do Reino de España que sexa aludido nesta outra resolución, debe verse sometido automaticamente a unha denuncia por prevaricación.\nE quen tería a facultade para interpoñer tal denuncia xa o sinalamos no punto anterior.\nE quen decide tamén, un xurado popular.


Vieiros: Galiza Hoxe - As advertencias de Blanco indican máis obstáculos ao tren de proximidade\nMalia que o ministerio nega que vaia pechar liñas\nA plataforma Salva o Tren censura as palabras do ministro sobre liñas "deficitarias" e define de "elitista" e "faraónica" a aposta do TAV mentres se suprimen vías.\nTags: proximidade tren Xosé Blanco\n"Debería estar castigado fomentar unha infraestrutura elitista que custa sumas exorbitantes, en substitución doutra que, soamente con 100 millóns de euros pode iniciar un período de desenvolvemento e modernización, e que serviría para vertebrar internamente Galiza, dándolle servizo aos máis débiles, intercomunicando as áreas metropolitanas e sendo o complemento perfecto para a alta velocidade". Con esa contundencia se pronuncian desde a plataforma cidadá Salva o Tren, reprochándolle ao ministro de Fomento, Xosé Blanco, as súas opinións ao respecto da rendabilidade económica das liñas ferroviarias.\nA alerta da rede cidadá sae ao paso das recentes declaracións do ministro coas que agoiraba a supresión de liñas presuntamente "deficitarias". Das palabras de Blanco entendeuse que o ministerio renunciará ao mantemento das liñas con menor número de viaxeiros, metendo a tesoira no orzamento destinado a tal fin, gasto cualificado de "insostíbel" polo ministro. Esta quinta feira, Fomento aseguraba ao respecto dese plan de peche de vías que "non se estuda nin propón" prescindir de liñas ferroviarias en Galiza.\nA aclaración non é abondo para Salva o Tren xa que, recordan, o ministro anunciou o que, na práctica, xa se leva facendo desde hai oito anos en Galiza: "Todos os servizos das liñas convencionais do eixo atlántico fóronse eliminando desde ese ano pola introdución do que el chama a modernización da liña (é dicir, o TAV)". Para o colectivo, é censurábel que Fomento pretenda "manipular" a sociedade dicindo que o servizo TAV Vigo – A Coruña é a substitución dun servizo que unía as grandes cidades coas poboacións intermedias. Lembran que o TAV deixa na beira atlántica apenas 10 das 32 estacións que había até hai pouco co obxectivo final de simplemente unir as catro urbes principais: Vigo-Pontevedra-Santiago-A Coruña. A plataforma tamén denuncia que se reducirán á menos da metade as frecuencias actuais nese traxecto e que, por riba, o prezo do billete triplicará o que como media teñen os servizos de proximidade no resto do Estado.


Serviço Social Português ***: 11-12-2011 - 18-12-2011\nGalaico Irena Sendler\nA razón pola cal rescatei os meniños ten orixe no meu lar, na miña infancia. Fun educada na crenza de que unha persoa necesitada debe ser axudada co corazón, sen importar a sua relixión ou nacionalidade. - Irena Sendler\nCando a Alemaña Nazi invadiu o país en 1939, Irena era enfermeira no Departamento de ben estar social de Varsovia, que organizaba os espazos de comedor comunitarios da cidade. Ali traballou incansabelmente para aliviar o sufrimento de millares de persoas, tanto xudias como católicas. Grazas a ela, eses locais non só proporcionabam comida para orfos, anciáns e pobres, pois tamén entregábanlles roupa, medicamentos e diñeiro.\nEn 1942, os nazis crearon un gueto en Varsovia, e Irena, horrorizada polas condicións en que ali se sobrevivia, uniuse ao Consello para a Axuda aos Xudeus, Zegota. Ela mesma contou:\nConseguín, para min e a miña compañeira Irena Schultz, identificacións do gabinete sanitario, entre cuxas tarefas estaba a loita contra as doenzas contaxiosas. Mais tarde tiven éxito ao conseguir pases para outras colaboradoras. Como os alemáns invasores tiñan medo de que ocorrese unha epidemia de tifo, permitian que os polacos controlasen o recinto.\nCando Irena camiñaba polas ruas do gueto, levaba un brazalete coa estrela de David, como sinal de solidariedade e para non chamar a atención sobre si propia. Púxose rapidamente en contacto coas familias e propúxolles levar os seus fillos para fora do gueto, mais non lles podia dar garantias de éxito. Eran momentos extremamente difíciles, cando debia convencer os pais para que lle entregasem os seus fillos e eles preguntaban:\n"Podes prometerme que o meu fillo vivirá?". Dixo Irena, "Que podia prometer, cando nin sequera sabia se conseguirían saír do gueto?" A única certeza era a de que os nenos morrerían se permanecesem alí. Muitas mais e avós eran reticentes na entrega dos meniños, algo absolutamente comprensíbel, mais que viría a se tornar fatal para elas. Algunhas veces, cando Irena ou as suas compañeiras volvían a visitar as familias para tentar face-las mudar de opinión, verificaban que todos xa foran levados para os campos da morte.\nAo longo de un ano e medio, até a evacuación do gueto no verán de 1942, conseguiu rescatar mais de 2.500 meniños por varias vías: comezou a recollelos em ambulancias como vítimas de tifo, mais usaba calquera idea que servise para os esconder: sacos, cestos de lixo, caixas de ferramentas, cargamentos de mercadorias, sacas de patacas, caixóns... nas suas mans calquera elemento transformábase nunha vía de fuga.\nIrena vivía os tempos da guerra pensando nos tempos de paz e por iso non fica satisfeita só por manter con vida as meniñas e os meniños. Quería que un día puidesen recuperar os seus verdadeiros nomes, a sua identidade, as suas historias persoais e as súas familias. Concebiu entón un arquivo no cal rexistraba os nomes e datos dos pícaros e as suas novas identidades.\nOs nazis souberon desas actividades e o 20 de Outubro de 1943 Irena Sendler foi presa pola Gestapo e levada para a infame prisión de Pawiak onde foi brutalmente torturada. Nun colchón de palla encontrou unha pequena estampa de Xesus Misericordioso coa inscrición: “Xesus, en Vós confio”, e conservouna consigo até 1979, cando a ofereceu ao Papa Xoán Paulo II.\nEtiquetas: Irena Sendler em Galego\nMovimento Estudantil em França Constesta Legislação\ncontinue a informar-se in\nPublicada por alfredo henríquez à(s) 9:09 da manhã Sem comentários: Hiperligações para esta mensagem\nEtiquetas: França movimento estudantil\nMovimento Estudantil em França Constesta Legislaçã...


Carta Xeométrica: A lingua materna de Anxo\nCoñecín a Encarna nunha reunión dun Equipo de Normalización Lingüística (ENL) cando ela chegara ca proposta de facermos unha exposición con fotos e historias dos hórreos do concello. O proxecto non chegou a meterializarse xa que, despois de debater durante bastante tempo, chegamos a convencela de que non conviña facer iso desde un ENL pois iso reforzaría un prexuízo que precisamente tiñamos que desmontar, o prexuízo da identificación do galego co rural, co atraso económico, cos tempos pasados. A este debate seguíronlle moitos cafés falando do significado da normalización, do uso do galego, da política lingüística, mais tamén falabamos clases ou dos nosos fillos. Había pouco que ela tivera un neno, Anxo, aínda que cando Encarna o nomeaba dicía Ancho. Eu metíame con ela por esta pronuncia, mais ela, sempre cun sorriso na face, desmontaba en seguida calquer intento de escarnio.\nEncarna facía razonamentos moi coherentes e asentados, e sempre estaba disposta a participar nas actividades do ENL, coa cabeza chea de ideas e proxectos. Era unha desas persoas que se ilusionaban con todo o que facían. Ao traballar con ela tiñas a garantía de ter sempre a alguén disposto á colaboración. No remate daquel curso no que un concurso de traslados nos había de separar Encarna chegounos co anuncio de que decidira educar a Anxo en galego. Concluíra que non lle imbuiría ao seu fillo os prexuízos nos que ela fora criada. A súa participación no ENL fixéraa relfexionar moito sobre a situación social da lingua, e a pesar de que ela, fóra do instituto, co seu círculo de familiares e amistades, desenvolvíase en castelán, fixera o esforzo de usar o galego na actividade docente e sentíase orgullosa de telo feito.\nVolvín a ver a Encarna o mes pasado en Santiago. Andaba de paseo precisamente co seu fillo Anxo que agora xa é un mociño que debe andar polos dez anos. Comentamos algunhas cousas de como nos fora a vida neste tempo que ambos podíamos medir pola altura do rapaz alí presente.\n- Tu no te acuerdas de este señor, verdad? -díxolle a Anxo-... Pues alguna vez te cogió en el colo.\n- Caramba! -saeume da alma a exclamación. Entón solteille unha desas lanzas que naqueles tempos lle soía botar-. Vexo que xa non lle falas ao mozo en galego.\nEncarna, como fixo sempre, cun sorriso, doume unha resposta que me volveu a desmontar.\n- Ai! Ti non sabes que eu lle quero tanto aos meus prexuízos como ao meu fillo!\nEntón, todos entenderedes porque eu non podo celebrar o día da lingua materna.\nPublicado por Cibrán ás 10:29


Datas importantes do inicio do curso :: ANPA RASA\nInicio > Datas importantes do inicio do curso\nDatas importantes do inicio do curso\nBenvidos a este novo curso escolar 2019/2020. Comprácenos comunicarvos que dende o primeiro día poderedes contar co servicio de Conciliación de 14 a 15 h e Cóxegas de 16 a 18 h. Recordámosvos as datas salientables do inicio do curso:\nO 2 de setembro podedes devolver os libros prestados ou doar os novos ao banco solidario de libros da ANPA, a partir de 3º de primaria, en horario de 10:00 a 12 h. no noso local (comedor). Axuntamos formulario para doar. Tamén estaremos para rematar cas inscricións de socios.\nO 4 de setembro inscrición para cóxegas ou similar de 10 a 11:30 h. Toda a información sobre o programa Cóxegas a podedes consultar na seguinte ligazón: Cóxegas. Como novidade este ano a inscrición neste progama tamén poderá facerse on line a partir do 2 de setembro.\nA partir do 4 de setembro tamén poderá facerse a inscrición on line no Programa Luditarde que desenvolverase do 1 de outubro ao 21 de maio de 16:00 a 18:00 h.\nO 6 de setembro terá lugar a recollida dos libros para o presente curso escolar 2019/2020, no comedor, en horario: 10:30 - 12:30 h para os socios en rigorosa orde de chegada. *Non se entregarán libros aqueles que estiveran aínda pendentes de devolver. Recordámosvos que podedes participar no banco solidario de libros a partir de terceiro de primaria.\n11 SETEMBRO INICIO DO CURSO ESCOLAR 2019/2020. Este mesmo día comezará o programa de Conciliación de 14:00 a 15:00 h.\nO 12 de setembro terá lugar a reunión das actividades extraescolares tanto publicas como privadas de 16:30 a 18 h. Haberá servizo de atención infantil.\nO 13 de setembro está prevista a festa da escuma de 17 a 19 h.\nO 16 e 17 de setembro terán lugar as prescricións de actividades extraescolares publicas e privadas de 9 a 10:30 h.\nComo novidade este ano a inscrición nas actividades de Deporte no Centro tamén poderá facerse on line a partir do 2 de setembro (ver mais información na seguinte ligazón: Actividades Extraescolares)\nE na semana do 23 o 27 de setembro se notificara mediante a web e o taboleiro de anuncios da ANPA o cadro definitivo de actividades.


A Consellería de Educación adxudica por máis de 1 millón de euros a obra de rehabilitación enerxética do CPI da Cañiza | Xornal Galicia Sur\nO obxectivo é realizar os traballos durante o verán e telos listos para o inicio do novo curso\nA Consellería de Educación, Universidade e Formación Profesional acaba de publicar na plataforma Contratos de Galicia a adxudicación da rehabilitación enerxética do CPI da Cañiza (A Cañiza) por un importe de 1.045.207,68 €. O prazo de execución dos traballos, que se prevé realizar durante o verán, é de dous meses e medio. O obxectivo é telos rematados para o inicio do novo curso.\nA actuación centrarase na mellora da eficiencia enerxética dos diferentes edificios que compoñen o centro. Para iso colocarase illamento exterior continuo tipo SATE de poliestireno expandido EPS, nas fachadas do edificio principal, e no de educación infantil, ademais do aulario de música; así como inxección aillante en cámara de aire no edificio de ladrillo cara vista, destinado a educación primaria.\nAdemais, substitúense as cubertas por panel sandwich con illante intermedio no aulario principal, aulario de dúas unidades e aulario de música, así como na antiga vivenda do conserxe convertida en sala de caldeiras. E substitúese a cuberta do patio central do aulario principal por unha cuberta plana autoprotexida, engadindo claraboias nos lucernarios que dan ao comedor principal.\nEn canto ás actuacións comúns para todos os edificios, consistirán na renovación das fiestras por carpintería de aluminio con rotura de ponte térmica e vidro dobre baixo emisivo, e das persianas (coas súas caixas e mecanismos de accionamento) por unhas novas de lamas de aluminio inxectadas con espuma de poliuretano para a mellora do seu illamento térmico. Ademais, illaranse todas as cubertas sobre forxado horizontal de cuberta con la mineral, substituiranse as luminarias por equipos de alta eficiencia enerxética e instalaranse novas caldeiras de biomasa.\nTodas estas medidas combinadas suporán un aforro enerxético anual do 75,70% en consumo de enerxía primaria e do 78,90 % en emisións de CO2 no aulario principal; mentres que no de educación Primaria o aforro será do 86,70 % en consumo de enerxía primaria e do 90,20 % en emisións de CO2; no de Música e Psicomotricidade será do 80,60 % en consumo de enerxía primaria e do 82,90 % en emisións de CO2; e no de Infantil será do 70,50 % en consumo de enerxía primaria e do 78,40 % en emisións de CO2.\nA maiores está previsto instalar falsos teitos rexistrables constituídos por paneis acústicos autoportantes de la de roca, reparar e pintar os paramentos interiores e realizar diversas melloras na carpintería interior, decoración e acabados.\njunio 4, 2020\ten A Cañiza, Concellos, Xunta de Galicia\nenero 22, 2015\t0 comments 878 visitas\nmarzo 9, 2016\t0 comments 830 visitas\nCARME DA SILVA: “O BNG DEFENDERÁ ÁS EMPRESAS GALEGAS EN MADRID OBRIGANDO AO ESTADO A INVESTIR EN OBRA PÚBLICA EN GALIZA”\nabril 16, 2019\t0 comments 222 visitas\nA cabeza de lista asegurou hoxe nunha reunión con construtoras que o Bloque será determinante ...


RURAL CONTEMPORÁNEA: Da colmea de RuralC á onda. Ceras de surf con UlaOla.\nDa colmea de RuralC á onda. Ceras de surf con UlaOla.\nColaboramos na fabricación dunha serie de ceras para surf con UlaOla.\nPablo, dende UlaOla, fabrica obxectos relacionados co surf, como quillas, accesorios, e táboas feitas de madeiras e cortizas. Traballa cunha lóxica maker de fabricación dixital, é inventor e argalleiro. Faio de maneira “sustentable”, cos materiais máis "eco" que pode atopar. Tamén arranxa e repara táboas de surf no seu local da Coruña.\nIñaki, é parte de RuralC e desenvolve proxectos de cultura vinculados ao rural desde a asociaciónRuralC, desde a que producen/colleitan mel, cera, pole e propoleo.\nAmbos son surfeiros desde hai moito tempo e teñen esa relación especial/espacial co mar.\nA fabricación e o uso de produtos relacionados co mundo do surf é brutal.\nEn 2015 estimábase que había 2.700.000 surfeiros en todo o mundo e parece que o número crece exponencialmente.\nDin as linguas que cada ano fabrícanse 400.000 novas táboas de surf, feitas de escumas e resinas sintéticas. Adoita usarse tamén poliester sintético e teas de nylon derivadas do petróleo. Os traxes de neopreno están feitos dun caucho sintético producido a partir de subproductos do petróleo.\nDos 6 millóns aprox. de pastillas de cera de surf adquiridas anualmente en todo o mundo, a maioría conteñen unha mestura de ingredientes de orixe petroquímico, moitos non biodegradables. Unha pastilla de cera de surf pode conter unha mestura de:\ncolas sintéticas, resinas colorantes sintéticos e fragancias.\nAdemais, algunhas marcas ecolóxicas usan aceite de palma ou de dubidosas procedencias.\n"Se analizas os produtos da industria do surf dásche conta de que só un pequeno número de empresas comprométense coa contorna e a biodiversidade. Non pode ser que dependamos tanto do petroleo procesado cando temos a cera das abellas, a de mellor calidade, aí parada".\nMáis aló do ECO, BIO ou orgánico, a lóxica do proxecto é facer ceras para surf da maneira máis permacultural posible, con ingredientes moi básicos e de proximidade.\n"en RuralC temos unha relación de simbiose coas abellas, dámoslles unha casa e elas déixannos mel, cera, pole e propoleo. Cando queren vanse, e outros enxames, se cadra, veñen"\n"a verdade, non sabiamos que facer coa cera das colmeas, xa probaramos a facer algunha crema... , pódela vender por pouco prezo nas feiras de apicultura, e creo que adoita acabar en mans da industria, mesturada con petroleo"\nNo 2017 Iñaki empezou a facerse as súas primeiras ceras de surf de uso persoal. Mesturando cera virxe das súas abellas con diferentes resinas de árbores autóctonas do entrono e aceite de oliva virxe. Logo entrou Pablo no proceso, fixéronse os primeiros moldes e revisáronse os ingredientes e as fórmulas.\nTras moitos tests no estudo, e probas de campo con surfeiros da comarca de Ferrol e Coruña, en setembro de 2018 presentouse a primeira serie de ceras UlaOla. 100 exemplares feitos a partir de cera virxe procedente da Asociación RuralC (Monfero), a Comunidade de Montes Veciñais en man Común do Monte Raño (Irixoa) e outra pequena explotación apícola de José Pérez en Ourovello (Paderne). Os ingredientes usados nesta serie seguen sendo cera de abella virxe, aceite de oliva virxe, e colofonia (resina) de piñeiro.\nPodes velas na web de UlaOla: http://ulaola.site/wax/es\n" a cera de surf de UlaOla é como un coche solar, non lle podes pedir as mesmas prestacións que a un gasolina. É outro paradigma"\n"é outra experiencia, está máis viva, aféctalle máis a temperatura ambiente"\n"Cando levas a táboa no coche podes cheirar e percibir de que vai o asunto, cheira ás colmeas e ao bosque de piñeiros"\n"Creo que non vou volver a comprar parafinas comerciais, é un triunfo persoal que queremos compartir."\nO proxecto segue adiante, a idea é continuar facendo ceras de surf, mellorar o proceso, conseguir variables, e optimizar as ceras para surf de UlaOla & RuralC.\nEtiquetas: abejas, abellas, apicultura, deportes, maker, MOnfero, permacultura, RC Monfero, surf


“Nunhas eleccións nas que A Coruña se xoga tanto, o alcalde non pode poñerse de perfil” - Coruña Online\n“Nunhas eleccións nas que A Coruña se xoga tanto, o alcalde non pode poñerse de perfil”\nNo segundo mitin de campaña do BNG na Coruña, María Xosé Bravo, número 2 da lista ao Congreso, Avia Veira, a portavoz nacionalista no Concello da Coruña, e Francisco Jorquera, o candidato nacionalista á Alcaldía nas eleccións de maio, insistiron na oportunidade do voto ao BNG o próximo domingo para frear á dereita máis ultra e axudar a conxurar unha nova involución na política estatal.\nAdemais, as candidatas nacionalistas advertiron que estes das Xerais son uns comicios decisivos para a cidade da Coruña e a súa área comarcal, menosprezadas nos sucesivos orzamentos estatais elaborados polo PP e polo PSOE durante a pasada lexislatura.\nAsí, Francisco Jorquera, despois de sinalar problemas actuais que afectan á cidade e dependen en boa medida do que se decide en Madrid, lamentou ao baleiro deixado polo alcalde da Coruña: “Con todo o respecto a Xulio Ferreiro, nunhas eleccións nas que Coruña se xoga tanto un alcalde non pode poñerse de perfil. Non pode estar ausente, sen pronunciarse, sen nin sequera aclarar a quen vai votar”, dixo o candidato nacionalista e engadiu: “A Coruña necesita un Goberno local firme na defensa dos intereses da cidade e con capacidade de negociación en Madrid, e necesita unha forza propia no Congreso dos Deputados que defenda os nosos intereses na política estatal”.\nPola súa banda, Avia Veira chamou a atención que na Coruña o BNG está disputando un escano á dereita segundo anotan todas as enquisas dos últimos días e lembrou que “a tendencia do BNG é claramente en ascenso, e percibímolo todos os días nas rúas do país”. “Imos ser quen de sumar ese deputado que terá un valor dobre: frear á extrema dereita e devolver esa voz do nacionalismo galego que Galiza tanto bota a faltar en Madrid”.\nPechou o mitin, María Xosé Bravo, número dous da candidatura ao Congreso pola Coruña. Dixo que o BNG estará en Madrid para defender asuntos que lle afectan ao país e reclamar transferencias para Galiza como a da AP-9 ou a xestión dos encoros, para pedir unha Tarifa Eléctrica propia, unha Facenda galega ou unha Banca Pública galega. Pero tamén, insistiu a candidata, “o BNG estará en Madrid para esixir que se derroguen as reformas laborais do PSOE e do PP, que se suban as pensións para que en Galiza alcancen o nivel do SMI e para parar a involución de leis como a lei mordaza ou a LOMCE”.\nBravo aludiu ademais ao previsíbel escenario na política estatal a partir do próximo luns, e sinalou que “sen maiorías absolutas, un ou dous votos nacionalistas poden ser decisivos en cuestións que afectan ao país”, e recordou os acordos alcanzados co goberno do Estado por nacionalistas vascos e valencianos estas últimas semanas.


É Galicia un país de quenllas? – Cies.gal, Cultura e Natureza Atlántica\nHome / ACTUALIDADE / É Galicia un país de quenllas?\nDende o ano 2013 seguiuse e analizado a inusual presenza de xuvenís de tintoreras ou quenlla azul (Prionace glauca) na costa galega durante o período estival, sendo o ano 2018 no que se rexistrou un maior número de citas chegando a 123 eventos correspondentes a máis de 200 quenllas.\nExemplar varado na praia de Aguieira. Fonte: CEMMA\nA talla media destes exemplares resultou ser duns 60 cm de lonxitude total. No histórico dos últimos 3 anos foi o mes de agosto cando se concentran o groso das ocorrencias. A distribución dos rexistros de tintorera por todo o litoral galego entre os anos 2013 e 2018 pódese ver no seguinte mapa. Os resultados preliminares foron presentados (ver póster) no SIBIC 2018 (VII Congress of the Iberian Society for Ichthyology) coa intención de dar a coñecer o proxecto de seguimento a nivel ibérico e cubir un maior rango xeográfico; tamén se enviou un artigo á revista especializada en peixes ibéricos FISHMED.\nNúmero de observación por mes e ano\nÉ importante indicar que aínda que este último ano produciuse un importante incremento, non ten porque estar necesariamente relacionado cunha maior presenza desta especie na costa, senón que pode deberse a un posible “efecto chamada” tendo en conta a campaña de difusión levada a cabo desde a CEMMA, o equipo de Ecoloxía Azul e Tiburones en Galicia. Ademais, a maior presenza de veraneantes ao longo da costa nesa época pode ser outra posible fonte de rumbo.\nSeguiremos reunindo datos para tentar comprender que é o que está a suceder e lograr responder algunhas preguntas sobre este interesante fenómeno que se está a dar estes últimos anos nas nosas costas.\nFoto de portada dun exemplar achado na praza de Morouzos, proporcionada polo CEMMA.\nArtigo publicado por Ecoloxía Azul – Blue Ecology\nEcoloxía Azul, peixes, Prionace glauca, quenllas


O pleno aproba o proxecto de pavimentación do último tramo da estrada a Cillarga | Ponteareas.es\nO goberno de Ponteareas levou a pleno o proxecto de pavimentación do último tramo da estrada de Cillarga logrando o apoio unánime da Corporación, o goberno mellorará 840 metros dunha estrada que levaba anos en estado de abandono e que permite acurtar a comunicación cos veciños do barrio de Cillarga.\nEsta obra ven a completar as dúas fases anteriores e conta cun orzamento de 64.106€ que o goberno prevé financiar con cargo ao plan Concellos e con fondos propios.\n“Unha vez rematada esta obra, ademais do acceso por Ribadetea tamén acceden directamente dende Areas. Esta é unha obra moi demandada pola veciñanza que, tras anos de falta de mantemento por parte dos gobernos do PP, vía como ano tras ano ían quedando sen esta vía de acceso”, explica a Tenente de Alcalde, Chus Garrote.\nPor outro lado, o pleno da Corporación aprobou por unanimidade o anexo aos regulamentos internos tanto da escola infantil como da residencia de maiores que regula o uso do comedor por parte do persoal municipal destes servizos.\n“É a primeira vez que se regula este servizo que durante anos careceu dunha normativa. A partir da súa publicacion no BOP o persoal municipal da escola infantil e da residencia poderá facer uso deste servizo cando se cumpran os criterios establecios no propio anexo” explica a concelleira de Benestar Social e Igualdade, Verónica Carrera.\nO pleno tamén aprobou, cos votos de todos os grupos salvo cos do PP, a proposta do goberno de sumarse á plataforma Stop Vespa Velutina de Galicia. A Concellería de Medio Ambiente que dirixe o Alcalde, Xosé Represas, e a Concellería de Medio Rural, que dirixe Manolo Troncoso en colaboración con máis de seiscentos veciños e veciñas e apicultores organizaron unha campaña de trampeo de vespa para capturar as raíñas os primeiros meses do ano.\nCon esta iniciativa de entrega de trampas e líquido atraínte por parte do concello e coas charlas informativas realizadas en todas as parroquias e centro urbano, logrouse reducir o impacto da Vespa Velutina neste verán nun 75% con respecto ao verán do 2017, segundo expresaron moitos apicultores.\n← Presentación do calendario galego 2019\nBádminton solidario en favor do centro de reparto de alimentos →


Microrrelatamos o noso mundo | Narón - Portal Biblioteca\nInicio » Actividades » Eventos » Microrrelatamos o noso mundo\nActividade para espertar a imaxinación e a creatividade literaria dos nenos e nenas.\nCo gallo da celebración do Día da biblioteca non tivemos a oportunidade de darlle a esta data o protagonismo que merece, por iso queremos destacalo agora cunha actividade moi especial: Microrrelatando o noso mundo ofrece aos nenos e nenas a oportunidade de xogar coa súa imaxinación e crear pequenas obras literarias de pouco máis de cinco palabras.\nDeste xeito os/as participantes coñecerán o microrrelato, xénero literario que está a espertar moito interese na actualidade polo seu contido directo e cargado de significado. Será moi divertido e interesante para eles descubrir esta maneira de expresar as súas ideas e inquedanzas e de converterse en escritores/as e contadores/as das historias que pasan polas súas cabeciñas.\nA actividade vaise desenvolver o sábado 9 de novembro ás 11:00 da mañá.\nÉ imprescindible reservar praza a partir do martes 5 ás 16:00 horas, no mostrador da sala de adultos/as ou chamando ao 981382173 en horario de apertura.


Inicio >> Áreas >> Agricultura >> Cooperativismo\nRede de avisos\nA Consellería do Medio Rural considera esencial apoiar aquelas accións orientadas a incrementar a formación cooperativa dos agricultores e gandeiros socios, os seus traballadores e membros familiares vencellados á actividade agraria. A modernización e o desenvolvemento sustentable do asociacionismo agrario representan o modelo máis dinámico e eficiente dende un punto de vista socieconómico.\nAs cooperativas contribúen moi positivamente na continua modernización do sector agrario galego e na súa progresiva adaptación a un mercado cada vez máis amplo, diverso e esixente. Supoñen unha ferramenta de gran potencialidade para a reestruturación e a modernización do medio agrario galego, intervindo positivamente en todos os seus factores de produción, para acadar obxectivos de sustentabilidade económica e medioambiental.\nOs cambios que supoñen as orientacións da política agraria común (PAC), así como a evolución de todo un complexo conxuntural de carácter socioeconómico, cultural, de mercado a nivel internacional, fan necesario dar pasos máis decididos na dirección dun asociacionismo de maior dimensión, integrado, e máis eficiente no desenvolvemento de actividades, con maior capacidade de xerar valor engadido, cunha maior capacidade de diversificación das súas accións e maior decisión para afrontar iniciativas na industrialización e comercialización das producións dos seus socios. É preciso, tamén, un asociacionismo máis participativo dende un punto de vista social e económico que cimente unha estrutura empresarial forte, sustentábel e con fonda vinculación ao conxunto da sociedade na que está asentado.\nEstase incentivando tamén o reforzo da interlocución institucional agraria, artellando mecanismos eficaces de participación do sector agrario coa Administración, asegurando a presenza dos intereses dos produtores agrarios nos procesos de avaliación e decisión das políticas agrarias, e potenciando as organizacións profesionais agrarias pola súa contribución no fortalecemento do sector a través do intercambio de opinións entre a Administración e os produtores e produtoras agrarios.


O músico Paco Nogueiras faille unha homenaxe a Xosé Neira Vilas | Noticias Vigo\nO músico Paco Nogueiras faille unha homenaxe a Xosé Neira Vilas\nPublicado por Noticias Vigo o día 10/12/2015 na sección de Cultura\nNa sesión de mañá en Libros para Soñar interpretará varias cancións do seu poemario “Cantarolas”\nLIBROS PARA SOÑAR acollerá mañá venres, a partir das 18:30 horas, un acto de homenaxe ao escritor Xosé Neira Vilas, falecido o pasado 27 de novembro. O músico galego Paco Nogueiras será o condutor desta sesión especial de contacontos, na que falará do encontro que mantivo co autor e académico uns meses antes do seu pasamento. Na súa visita á Fundación Xosé Neira Vilas estivo acompañado polo artista plástico Leandro Lamas, ilustrador da nova edición do poemario “Cantarolas”, recén publicado por KALANDRAKA, que reúne composicións do propio Neira Vilas e da súa muller, Anisia Miranda.\nDa trintena de poemas que contén esta obra, Paco Nogueiras musicou “O paspallás e o sol”, “O vento” e “Soñei cun tuturutú”, algúns dos cales vainos interpretar mañá para o público infantil da libraría. A páxina web da Fundación Xosé Neira Vilas ofrece unha escolma de composicións que inspiraron a outros intérpretes galegos, como ‘Mero’ Iglesias e Francisco Peña ‘Xico de Cariño’.\nNa liña dos cantos e dos poemas que contén “Cantarolas”, evocadores da natureza e do medio rural galego, da amizade, dos xogos, dos costumes e das emocións da infancia, no repertorio de Paco Nogueiras non faltarán o conto tradicional “O poliño da abeleira” e unha adaptación do Premio Compostela “Despois da chuvia”, entre outras historias.\nPor outra parte, LIBROS PARA SOÑAR expón material gráfico dos artistas Federico Fernández e Germán González, artífices do libro despregable “Balea”, publicado por KALANDRAKA e que se presentará o vindeiro venres día 18 ás 18:30 horas. Na sala de exposicións da libraría tamén se proxecta unha montaxe visual que recolle o proceso de creación artística desta obra.\nAdemais, neste mes de decembro, LIBROS PARA SOÑAR amplía o seu horario de atención ao público: de luns a sábado de 11:00 a 14:00 horas e de 17:00 a 20:30 horas.\ncantarolas, libros para soñar, paco nogueiras, xose neira vilas


Un prototipo de Akira para Game Boy véndese por case 3.000 dólares – Revista Morcego\nUn prototipo de Akira para Game Boy véndese por case 3.000 dólares\nO: 9 Abril, 2019\nEn ocasións, podémonos atopar con verdadeiras reliquias nas poxas. Obxectos de colección, únicos na súa especie. Este foi o caso de Akira, unha das obras cume da cultura xaponesa, cuxo prototipo para a Game Boy, a lendaria consola portátil de Nintendo, foi vendido en eBay por 2.729 dólares.\nPorén, non estamos a falar dun único cartucho. Os deseñadores trasladaron as ideas que desenvolveron a uns cartuchos non comerciais cos que poder probar os froitos do seu traballo. Ata en catro destes cartuchos está repartido o xogo.\nAkira converteuse nun dos manga-anime máis influíntes de todos os tempos.\nAkira para Game Boy tiña dous grandes partes ben diferenciadas. Dunha banda, atopabámonos con niveis de condución aos mandos da famosa moto de Kaneda, ao máis puro estilo Excitebike. Posteriormente, as plataformas clásicas facían a súa aparición, tendo que avanzar nos escenarios mentres nos desfaciamos de toda clase de inimigos. Tamén podiamos chegar a tomar o control de Tetsuo, se así o desexabamos.\nA pesar de que o propietario anterior, Patrick Scott Patterson, tiña a firme intención de unir todas as partes para poder crear unha versión final, a falta de tempo impediulle realizar este proxecto. Finalmente, vendeu os cartuchos pola cifra anteriormente sinalada. Aquí tendes n vídeo que amosa o xogo.\nPodcast :: A Gruta de Gizamaluke (3×22)\nO: 7 Febreiro, 2021\nNohzdyve, o xogo de Black Mirror: Bandersnatch ao que si podes xogar\nO: 31 Decembro, 2018\nNintendo Direct :: A Gran N queda sen ideas para 2021\nO: 18 Febreiro, 2021\nDragon Ball :: Unha simbiose perfecta entre anime e videoxogos\nValheim detalla os seus plans de futuro após o seu éxito global\nO: 19 Febreiro, 2021


Xornal Vigo: O Festival Son de Vigo encherá a Praza da Constitución e o Auditorio de Castrelos de artistas vigueses\nO rexedor, Abel Caballero, compareceu hoxe venres en rolda de prensa rodeado dalgúns dos artistas vigueses que conforman o cartel de Son de Vigo. Trátase dunha semana de concertos que se desenvolverán a semana que vén na Praza da Constitución e no Auditorio de Castrelos, actuacións que serán presentadas, respectivamente, por Tony Lomba e Manuel Manquiña.\nO alcalde de Vigo, Abel Caballero, presentou hoxe venres Son de Vigo, unha iniciativa enmarcada dentro das Festas de Vigo que albergará a actuación de artistas vigueses na semana que vén. Acompañado por Tony Lomba e Manuel Manquiña, entre outros cantantes, o alcalde agradeceu "a estes artistas de primeiro nivel a súa participación nestas festas" e animou a toda a cidade a participar dos concertos, que se desenvolverán os días 3, 4, 5 na Praza da Constitución, a partir das 22,30 horas, e no Auditorio de Castrelos o sábado 6, a partir da mesma hora.\nCaballero fixo unha defensa a ultranza das festas de Vigo, ás que considerou como un "elemento vertebrador, un lugar de encontro e unha forma conxunta de entender o noso propio devenir como vigueses". Insistiu en que as festas "fan cidade" e definiuse como un gran de defensor destes eventos,"non so das festas centrais, -matizou- senón tamén das de todos os barrios e parroquias". O alcalde augurou "tal éxito do festival" que probablemente teña continuidade nos próximos anos.\nNa súa intervención, explicou que Vigo é unha cidade industrial na que tamén ten cabida "a creatividade da que hoxe estou rodeado", dixo, en alusión aos artistas cos que compareceu en rolda de prensa. Rematou felicitando á concelleira de Festas, Isaura Abelairas, e declarándose "fan de Manquiña".\nPola súa banda, o actor e músico vigués quixo resaltar da capacidade de Vigo para xerar artistas e loubou a decisión da Concellería de Festas de organizar un festival con artistas vigueses.\nO programa da Praza da Constitución, presentado por Tony Lomba, contará o mércores, 3, coa actuación de El Puto Coke- Wöyza; o xoves, 4, con Leo Iarremecahona-Alféizar; e venres, 5, con Amaro Ferreiro-Abraham Boba. O sábado o escenario será o Auditorio de Castrelos e será Manuel Manquiña o que de paso as actuacións de Ragdog; Costas (Miguel Costas); Eladio y los seres queridos e Iván Ferreiro.


Declaración do Concello de Vigo ante a guerra en Iraq\nNumerosas persoas concéntranse na praza do Rei\nxoves, 20 mar 2003\nLectura da declaración\nAsistimos con estupor e profundo horror ao comezo dunha guerra, outra máis, que provocará morte e dor. Aludindo a supostas ameazas, o goberno arrástranos a un ataque militar cruel, sen xustificación e contra o sentir maioritario que a poboación manifestou unha e outra vez nas rúas do noso país.\nAínda condenando con enerxía o rexime dictatorial de Sadam Hussein, non hai argumentos que xustifiquen a masacre que está comezando a sufrir o povo iraquí. Non hai motivos para acabar coa vida de milleiros de homes, mulleres e nenos. Non hai razóns para esta acción bárbara.\nA comunidade internacional oponse maioritariamente a esta guerra e así o fixo patente na Organización das Nacións Unidas. Por iso aínda é máis incomprensible e totalmente inaceptable que o goberno español se burle da legalidade internacional colocándose ao carón dos Estados Unidos e apoiándoo no seu afán por impoñer as súas reglas do xogo por riba da opinión dos organismos internacionais.\nEsta guerra só ten un obxectivo, consolidar o papel de Estados Unidos como potencia mundial que se permite prescindir dos organismos internacionais e impoñer gobernos tutelados nunha zona de alto valor estratéxico. Con esa fin desenvólvese unha guerra que enfronta unha forza militar sen parangón contra un país empobrecido.\nAsistimos de novo á escenificación da loita do forte contra o feble e lamentamos que o goberno español se apreste a axudar ao poderoso de forma entusiasta sabendo que a súa acción provocará morte e máis miseria.\nA guerra é lamentablemente un feito. O que nunca poderán afirmar é que a están facendo no noso nome. A nosa voz seguirá clamando con forza, sen dúbidas, coa convicción de que é a postura máis ética e razonable, NON Á GUERRA.\nLectura do manifesto\nAs cidades portuarias reclamanlle á Unión Europea que adopte políticas de seguridade marítima\nUn xardín ocupará o treito superior da rúa Juan Ramón Jiménez\nVigozoo xa recibiu 3.300 escolares este ano\nO Ifevi acollerá Salón da hostalería e alimentación\nEmprego crea unha campaña de promoción do comercio de proximidade\nO venres remata o prazo para participar no IX festival folclórico internacional "Concello de Vigo" <br />\nA compañía Noescafé-teatro sube ó escenario no Festival Alternativo de Teatro\nConferencia sobre espeleoloxía do ciclo audiovisual "Natureza sen límite"\nExpertos internacionais debaten sobre as relacións porto-cidade\nO 40% das usuarias do Centro de información da muller padece situacións de violencia\nDeporte colabora no ciclo audiovisual "Natureza sen límite"\n"Entre árbores" inicia un novo programa de rutas guiadas\nInauguración da mostra "Melodrama" no MARCO\nAsuntos que tratará o Consello da Xerencia Municipal de Urbanismo\nluns, 17 marzo 2003\nmartes, 18 marzo 2003\nmércores, 19 marzo 2003\nxoves, 20 marzo 2003\nvenres, 21 marzo 2003\nsábado, 22 marzo 2003\ndomingo, 23 marzo 2003


Boiro convoca procesos selectivos para a cobertura de persoal en electricidade e fontanería – O Barbanza\nBoiro convoca procesos selectivos para a cobertura de persoal en electricidade e fontanería\nO Concello de Boiro vén de convocar dous procesos selectivos para a confección de listaxes para a contratación laboral temporal de fontaneiros e electricistas. O prazo para a presentación de solicitudes no rexistro xeral ou sede electrónica abre mañá e as bases e toda a información sobre os procesos está a disposición das persoas interesadas na web municipal.\nOs dous procesos selectivos van seguir un procedemento de concurso- oposición libre e o número máximo de persoas candidatas vai ser de 20. Os contratos de traballo formalizaranse baixo a modalidade contractual laboral temporal correspondente segundo se precise no momento de realizar a contratación.\nAs persoas candidatas para ambos os dous procesos deben posuír a titulación de, como mínimo, Graduado Escolar, Graduado en Educación Secundaria Obrigatoria, Formación Profesional de primeiro grao ou equivalente; estar en posesión do permiso de conducir clase B; ter cumpridos os 16 anos e non exceder a idade máxima de xubilación; posuír as capacidades e aptitudes físicas para o desenvolvemento das funcións e cumprir todos os demais requisitos para o acceso ao servizo público de emprego.\nAs probas selectivas van consistir nun cuestionario con preguntas tipo test, prácticas relativas ás funcións a desenvolver e proba de coñecementos de lingua galega. As persoas interesadas en formar parte de calquera dos dous\nprocesos poden presentar as súas instancias no Rexistro Xeral ou sede electrónica do Concello de Boiro nun prazo de 10 días hábiles a contar dende este venres.


coronavirus archivos - Comarcas na Rede\nO Concello de Nigrán ultima un segundo plan de axudas á hostalería do municipio ante a persistencia das limitacións sanitarias\nO goberno local de Nigrán proporá un novo plan de axudas directas á hostalaría do municipio ante a persistencia das restricións sanitarias que limitan directamente o traballo do sector. Esta nova convocatoria súmase á actualmente en vigor.\nGalicia deseña xa a loxística para vacinar contra a Covid-19 ao resto do persoal sanitario, aos grandes dependentes e a segunda dose nas residencias\nO presidente do Goberno galego, Alberto Núñez Feijóo, aseverou onte que Galicia está a deseñar xa a loxística para vacinar contra a Covid-19 ao resto do persoal sanitario, ao persoal sociosanitario dos centros de día e do SAF, así como aos grandes dependentes, ademais de para administrar a segunda dose nas residencias.\nA Guarda reclama ás administracións fondos de urxencia para paliar o impacto económico negativo da pandemia\nHoxe día 15 de xaneiro celebrouse no concello da Guarda unha reunión de portavoces para valorar as novas medidas restritivas adoptadas pola Xunta e o seu impacto económico, sobre todo no sector da hostalería.\nPeche individual dos concellos de Baiona, Ponteareas, Redondela, A Guarda, Tomiño, Tui, Oia, O Rosal e Salvaterra de Miño\nO presidente do Goberno galego, Alberto Núñez Feijóo, pediu hoxe aos galegos máxima prevención e anunciou que toda Galicia estará, desde o venres e, “probablemente, ata mediados de febreiro”, nos dous niveis máis altos de protección do protocolo contra a pandemia.\nA Consellería de Sanidade informa á alcaldesa que O Porriño acadou os 46 positivos\nA alcaldesa do Porriño, Eva García considera que a situación sanitaria do Porriño polo número de infectados pola Covid-19 "é verdadeiramente preocupante", segundo valorou despois de recibir este mediodía datos concretos sobre a incidencia actual da pandemia no concello. O número de persoas infectadas ata onte é de 46 das que 19 son contaxios acaecidos entre o luns (12) e martes (7).\nO Porriño aínda está en alerta vermella\nPor segundo día consecutivo, o concello do Porriño mantense no nivel 3 ou alerta vermella por un aumento das infeccións pola Covid-19. O mapa de alertas actualizado diariamente na páxina web do Sergas volve situar hoxe luns ao municipio porriñés en vermello ao superar as 21 infeccións nos últimos set\nO Porriño sae de alerta vermella e baixa a laranxa, pero o Concello no modificará as restricións decididas onte\nO Porriño abandonou hoxe a relación de concellos galegos en nivel vermello ou máximo de contaxios na que entrara onte. O concello porriñés baixou ao nivel laranxa, segundo informa a autoridade sanitaria.\nO Concello de Ponteareas insta á veciñanza a manter a prudencia ante a situación epidemiolóxica actual\nO Concello de Ponteareas, a través da concelleira de Saúde, Cristina Fernández Davila, informa que a localidade vén de entrar no nivel 1 de alerta sanitaria, segundo fixo público a Xunta de Galicia. Isto implica que, nos últimos sete días, os novos casos positivos confirmados de COVID-19 sitúanse entre 7 e 14, non superando en todo caso os 14 nas últimas dúas semanas.\nA alcaldesa de Salvaterra de Miño reúnese coa oposición para informar das medidas adoptadas ante a Alerta Vermella\nAnte a declaración de ALERTA VERMELLA recibida por parte do SERGAS no Concello de Salvaterra de Miño no día de hoxe, o grupo do Goberno local informou a todos os grupos da oposición sobre as novas medidas que se adoptarán para evitar a propagación do virus, así como compartir as diferentes impresións sobre a situación actual na que se atopa a comarca.\nA Consellería de Sanidade vén de anunciar o establecemento do nivel 2 de restricións en toda Galicia, onde ademais se limitarán as xuntanzas a grupos dun máximo de 5 persoas. Neste senso, a totalidade do territorio da Comunidade Autónoma fica no nivel 2 de restricións, unha circunstancia que incidirá nos aforos e na ocupación dos espazos dos diferentes ámbitos sociais.\nUn total de 49 persoas –sete brigadas, seis condutores de motobomba e dous axentes ambientais– están confinadas tras a súa identificación como contactos estreitos dun traballador do servizo de defensa contra incendios forestais do distrito XVII (O Condado-Paradanta), que traballa na zona da Cañiza (Pontevedra), e que deu positivo por COVID-19\nO coronavirus obriga ao Barbeira Season Fest de Baiona a cambiar de emprazamento\nO Barbeira Season Fest é un dos poucos festivais do verán galego que resiste o bofetón do coronavirus. Os que aguantaron tiveron que reinventarse para adaptarse ás novas normas sanitarias e de convivencia e o Barbeira Season Fest, que se celebra en Baiona o próximo 19 de setembro, tamén.\nVila Nova de Cerveira limpa e desinfecta os espazos públicos considerados “sensibles”\nA Câmara Municipal de Vila Nova de Cerveira e as Xuntas de Freguesía do concello proceden, nestes días, a accións de limpeza e desinfección profunda de rúas e espazos públicos sensibles, é dicir, aqueles nos que se da "unha maior mobilidade de persoas por necesidade de acceso a servizos e bens esenciais".\nO Concello da Guarda informa sobre o DNI, selado do paro e certificados de empresa\nO Concello da Guarda vén de publicar unha serie de folletos informativos con información de interese para a cidadanía, non só no que fai referencia a normas de prevención senón tamén no que fai referencia á tramitación de documentos como poden ser o DNI ou a demanda de emprego.\nPonteareas suspende todas as actividades educativas, culturais e deportivas, o mercado do sábado e cursos de formación\nNunha reunión mantida coa representación do cadro de persoal o alcalde Xosé Represas comunicou que "o primeiro é a saúde do persoal municipal e da cidadanía, polo que o desenvolvemento do traballo no Concello supeditarase ás precaucacións necesarias para evitar contaxios".


As orquestras galegas, ante un ano perdido – Luzes\nAs orquestras galegas, ante un ano perdido\nA xira estaba a piques de empezar. As grandes orquestras galegas collerían impulso durante estas datas para continuar ata setembro nos escenarios, pero a crise do coronavirus pillounas por sorpresa e temen non rendibilizar os investimentos postos para este verán.\nEn Galicia é difícil concibir unhas festas sen orquestra. As verbenas xuntan a todo tipo de público para cantar as cancións que todos nos sabemos e que soaron ao longo do ano na radio, volven cun sabor distinto, en boca doutros e con cheiro a verán. Ata a cidade máis grande e o pobo máis pequeno da Comunidade galega contrata a unha orquestra para celebrar o seu patrón ou patroa. É habitual chegadas estas datas que soe o timbre e que o grupo da comisión de festas pida diñeiro á veciñanza para colaborar. Pero polo momento, este ano a Galicia festeira non chamará á porta.\nO verán é a estación máis rendible para as orquestras e estaba a piques de comezar coa ponte de maio. Xa en Semana Santa e en pleno estado de alarma as orquestras teméronse o peor. Aínda que non se queiran precipitar e aínda estean á espera, as comisións de festas aguantan aferradas a quizais unha vaga esperanza, xa que os datos non son alentadores e nas fases de desescalada é difícil integrar a celebración dunha verbena desta magnitude. Outras organizacións de festas nin levantan o teléfono para cancelar as actuacións máis próximas dos grupos, presupoñen que non fai falta e que ningún se exporía á posibilidade de tocar.\nAlgunhas orquestras tocaron por última vez en marzo despois dun entroido intenso e o mellor aínda estaba por chegar. Entre as máis turísticas e coñecidas: festa da troita en Pontenova (Lugo); Festa do Gallo do Corral en Vila de Cruces (Pontevedra); Santa Rita en varios municipios; as fogueiras de San Xoán que tanto toca na mística galega; o Arde Lucus (Lugo); a Festa do Albariño en Cambados, (Pontevedra); a Romaría Vikinga de Catoira (Pontevedra) e en agosto o prato máis forte: San Roque e a Festa da auga, en Vilagarcía de Arousa (Pontevedra), que xa cancelou a súa data. E unha lista de múltiples celebracións que acollerían ás orquestras máis populares, as mesmas que agora ven desde as súas casas como o seu sector periga nun presente que xamais se imaxinaron.\nA orquestra Panorama é sinónimo de multitude de persoas, e non só pola cantidade de músicos e músicas, cantantes e bailarinas que hai enriba do escenario, senón porque desde hai anos é recoñecida polos espectáculos que produce, escaleiras automáticas, grandes focos e luces e mesmo acrobacias. Entre o seu repertorio soan todo tipo de xéneros: reggaetón, pop, baladas, incluso house e cancións tradicionais. O seu director artístico e cantante, Lito, explica a Luzes a situación do grupo: «Iamos saír de xira. Cando todo empezou estivemos a ensaiar por videochamada e finalmente acollémonos a un ERTE». Conta que «se está xuntando todo o sector» para falar sobre a súa realidade, xa que no caso de que non haxa actuacións durante os próximos meses, piden que os gobernos non se esquezan deles, xa sexa a través dunha prolongación do ERTE ou algún subsidio.\nSon 35 as familias que viven de Panorama que actualmente non traballan e que investiron para poder ofrecer un espectáculo esta tempada. Recoñece que, aínda que o Goberno permita volver tocar en setembro ou en outubro, non lles valería a pena, porque é unha época baixa de actuacións e terían que esperar ata Semana Santa do ano que vén. Lito lembra a gran cantidade de empregos tanto directos como indirectos que producen as festas populares. O cantante refírese ás barras de bebida, aos postos de comida, aos que lanzan os fogos artificiais, atraccións, a todos aqueles elementos que conforman as festas na comunidade.\nOs cantantes de París de Noia. Fonte: París de Noia.\nOs integrantes de París de Noia tamén tiveron que acollerse a un ERTE e levan parados desde marzo. Para este ano xa tiñan todos os contratos asinados e están cancelados. Nun momento de incerteza, tentan crer que van ter unha oportunidade e avistan por momentos un agosto con concertos, pero pronto volven ao presente e recoñecen que «non se vai a poder, teremos que pechar e abrir o próximo ano», cóntannos.\nVarias orquestras galegas organizaron unha «verbena virtual» en Instagram para poder amenizar o confinamento, onde París de Noia tamén denuncia que «o sector dos festexos está en risco». Foron os primeiros en parar e cren que serán os «últimos en arrincar» polas «limitacións» do Ministerio de Traballo e Cultura. Esixen ao Goberno recoñecemento público, rescate urxente do persoal que se ve prexudicado polos contratos de temporalidade como o réxime especial de artistas, medidas de apoio urxente e piden tamén «non desviar os fondos deste sector para outros fins».\nEn 2019 despuntou en Galicia O Combo Dominicano. A canción La Cucaracha popularizouse nas festas do ano pasado -tamén o seu baile- e xa ten en Youtube case cinco millóns de reproducións. O seu pianista, Cirano Núñez, di que están «igual que todos» os integrantes do sector musical e que están concienciados de que serán os últimos en retomar a actividade, xa que en todo o ano será complicado celebrar un festexo.\nNo caso de non poder actuar esta tempada temen que «será moi prexudicial, somos moitas familias vivindo de isto», explica Núñez. «Se xa hai sectores que se queixan por levar dous meses parados e que van volver agora a retomar a actividade, imaxínate nós». Aínda así, síntese «optimistas» e continuarán activos en redes sociais facendo cancións. «Aínda que non podamos traballar e vivir diso seguiremos aguantando para ver ata onde podemos chegar». E mentres tanto, a Galicia chuviosa bailaraos desde casa.\nTags: coronavirus, COVID-19, crise sanitaria, Festas, música


CEIP IGREXA-CANDEÁN |\nACTIVIDADES DE NADAL 2016\nLun, 19/12/2016 - 05:14 — admin\nDurante todo o Nadal o servizo de normalización lingüística oferta diversas actividades. Botádelle unha ollada!\nMér, 14/12/2016 - 05:57 — admin\nOutro ano máis o pasamos en grande coas castañas e os choripanes!!\nGraciñas polas vosas aportacións!!\nXov, 10/11/2016 - 07:19 — admin\nPUMPKIN - Kizoa Editar Videos - Movie Maker\nXov, 10/11/2016 - 07:01 — admin\nDom, 30/10/2016 - 08:22 — admin\nLembrade que facemos ponte e que as clases comezarán de novo o mércores 2 de novembro. Que disfrutedes destes días!\nXA TEMOS ABERTA A BIBLIOTECA NAS TARDIÑAS!!\nDom, 30/10/2016 - 08:18 — admin\nCo motivo do Día das Bibliotecas Escolares, no cole fixemos oficial a apertura da Biblioteca (lembrade que polas tardes, de 16:00 a 17:00 horas de luns a xoves).\nFixemos unha actividade moi divertida, de descubrimento e creación, atendendo tamén ao noso PDI deste ano "Oído cociña". En breve veredes todo o proceso no blogue da biblioteca. Esperamos atoparvos por ela!\nDia das bibliotecas escolares 16 - Kizoa Editar Videos - Movie Maker\n@S NEN@S SALVAN VIDAS\nDom, 30/10/2016 - 07:58 — admin\nMoitísimas gracias á Escola de Enfermería por vir a darnos unha clase para a realización da RCP.\n(Máis información no blogue da Biblioteca)\nrcp - Kizoa Editar Videos - Movie Maker\nBanda Escola de Música da UVCD de Candeán\nDom, 30/10/2016 - 07:46 — admin\nA comezos do curso tivemos a sorte de contar coa Banda de Música de Candeán, que nos agasallou cun pequeno concerto do que tod@s difrutaron. No cole de seguro que temos futur@s músic@s... Animádevos a participar na súa escola!\nBanda escola candeán - Kizoa Editar Videos - Movie Maker\nMar, 27/09/2016 - 04:18 — admin\nFamilias: Lembrade que mañá, 28 de setembro, tendes ASAMBLEA XERAL DA ASOCIACIÓN DE NAIS E PAIS no ximnasio do colexio ás 19:00 horas en primeira convocatoria e ás 19:30 en segunda. É moi bo momento para resolver todas aquelas dúbidas que teñades.\nLun, 26/09/2016 - 08:22 — admin\nComo cada curso, faremos unha REUNIÓN XERAL DE BENVIDA o vindeiro MARTES 4 DE OUTUBRO ás 16.15 no ximnasio. Tras esta, as familias reuniranse co respectivo titor/a na aula para aclarar dúbidas e para obter unha información máis precisa sobre certos temas de interese.\nOUTROS BLOGUES DO CENTRO\nAvisos ás familias\nNotificacións do centro para ás familias


Os 20 participantes no programa “Burela co seu comercio” recibiron a acrediatación |\nHome Actualidade Os 20 participantes no programa “Burela co seu comercio” recibiron a acrediatación\nBesteiro e Llano entregan os diplomas ós 20 participantes no programa Burela co seu comercio\n– O Presidente e o Alcalde visitaron os establecementos burelenses que lograron un Plan de mellora para combater á crise logo de 250 horas de asesoramento individual\n– A Deputación fíxose cargo de todos os custes logrando aforrar ó sector 80.000 euros, o prezo dos servizos prestados segundo o mercado\n– Burela co seu comercio é a 2º programación que a Deputación leva á Mariña en apoio ó tecido empresarial, e engade ás 250 subvencións a autónomos e a Km0\nO Presidente da Deputación, José Ramón Gómez Besteiro, e o Alcalde de Burela, Alfredo Llano, visitaron os 20 pequenos comercios burelenses que se sumaron á Burela co seu comercio, o primeiro programa personalizado e gratuíto posto en marcha na provincia en apoio a este sector. Besteiro e Llano quixeron entregar persoalmente os diplomas desta iniciativa ós seus participantes para coñecer as impresións sobre a programación mediante a cal recibiron 250 horas de asesoramento individual e práctico, que tiveron como resultado un Plan de mellora adaptado as súas necesidades co que facer fronte á crise económica. A Deputación fíxose cargo de todos os custes supoñendo un aforro de 80.000 euros ó sector, o prezo dos servizos prestados segundo o mercado.\nO Presidente salientou que “o investimento que fixemos neste curso non só supón un aforro para o comercio senón que ademais, conleva a mellora da súa competitividade e polo tanto, o aumento da súa actividade e dos seus ingresos”. Pola súa banda, o Alcalde agradeceu a Besteiro a celebración en Burela “dunha iniciativa que, mediante a formación, logra conservar ducias de postos de traballo nun sector fundamental para a economía da nosa localidade”.\nBurela co seu comercio é a segunda programación que a Deputación leva á Mariña en apoio ó tecido empresarial. O organismo provincial celebrou en Viveiro un curso sobre a sucesión na empresa familiar. Estas iniciativas engádense ademais, ás subvencións que reciben 250 autónomos da zona. Trátanse das pioneiras axudas en España mediante as cales a Deputación asume os gastos correntes destes profesionais tales como os recibos de luz e teléfono, seguros ou aluguer. A maiores, o organismo provincial mantén centos de postos de emprego nos sectores da hostelería e do comercio con Km0.Deputación de Lugo. O programa medioambiental logrou aumentar a clientela destes negocios logo da visita de miles de persoas.\nDesenvolvemento da programación\nDurante 6 semanas, expertos económicos avaliaron “in situ”, e de cada un dos establecementos, as vendas, a colocación, o etiquetado, o prezo, a distribución ou a calidade dos produtos; o trato, a información, e ata a recuperación ou a conserva dos clientes; así como as técnicas fronte á competencia, ou as medidas de promoción e publicidade. Deste xeito, os participantes puideron coñecer, e sempre de forma adaptada ós seus negocios, as oportunidades no mercado, as negociacións con provedores e institucións financeiras, o contorno xurídico laboral e fiscal, as actividades de merchandising, a xestión dos stocks, os posibles proxectos de expansión ou remodelación comercial, e ata as estratexias defensivas ou de cooperación.\nTags: A Mariñaburela co seu comerciodeputación\nContinúa o programa de Nadal en Xove


Poemitos by Carmen165 536 views\nOBRADOIRO DE HABILIDADES SOCIAIS by Carmen165 345 views\nRosalía1 by Carmen165 1572 views\nBO NADAL E BOAS LECTURAS by Marisé Roca Garcia 853 views\nPortadas de ¿Quién cuenta las estre... by Marisé Roca Garcia 974 views\nRecomendacións nadal 16 by bibliocoto 242 views\nUn resumo dalgunhas das actividades levadas a cabo no curso 2016-17 na biblioteca do CEIP López Ferreiro.\n1. Un ano en imaxes.\n2. EXEMPLOS DE ACTIVIDADES DESENVOLVIDAS EN CANTO Á XESTIÓN TÉCNICA\n3. DOCUMENTOS ORGANIZATIVOS E DIFUSIÓN DE BOLETÍNS\n4. RENOVACIÓN E VISIBILIDADE DOS FONDOS O alumnado participou na selección, e os novos fondos expuxéronse , presentáronse nas clases e confeccionáronse boletíns.\n5. Axudantes da biblioteca Tamén colaboraron na posta en práctica das actividades.\n6. EXEMPLOS DE ACTIVIDADES PARA O DESENVOLVEMENTO DA LECTURA\n7. HORA DE LER: distintas actividades para a reflexión sobre a lectura\n8. Desenvolvemento de lecturas inclusivas en diversos formatos, e club de lectura, tamén coas familias.\n9. Os apadriñamentos lectores este curso foron científicos. E tamén houbo encontros con autores.\n10. Constituise un Grupo de habilidades sociais para a resolución de conflitos, que traballou con material da biblioteca.\n11. Organizouse o Obradoiro de Penélope, para que tecendo e destecendo elaboraran a súa galiña azul ao longo do curso. Así enlazamos a motivación pola obra de Casares e o PDI.\n12. Tamén se constituiu un obradoiro de radio, fóra do horario lectivo.\n13. E o de The English’library, durante os recreos\n14. E tamén durante os recreos, desenvolveu o seu labor o Grupo Solidario da biblioteca.\n15. Adaptación de contos para facer lecturas compartidas\n16. Rotas literarias: a a rota dos trobadores medievais en Compostela e a de Rosalía.\n17. ACTIVIDADES EN COLABORACIÓN COAS FAMILAS\n18. Deseño de rotas literarias, charlas, obradoiros de animación á lectura, celebración de datas especiais…\n19. Actividades lectoras para compartir coas familias: representacións, maletas viaxeiras, mochilas, bolsas de arte…\n20. Coas familias celebramos a fin das actividades na biblioteca, cunha festa da tradición oral.\n21. EXEMPLOS DE ACTIVIDADES PARA A FORMACIÓN DE USUARIOS E COMPETENCIA INFORMACIONAL\n22. Formación de usuarios na biblioteca pública e na biblioteca do centro.\n23. Agasallo do caderno de Carlos Casares aos gañadores do concurso sobre as Letras Galegas, que as nenas e nenos fixeron, baseado na busca de información e nos textos do autor.\n24. O noso Proxecto documental integrado baseouse nas Fábulas, nos mitos e nas lendas Motivación do PDI e comezo da busca de información.\n25. COA COMPETENCIA LINGÜISTICA COA COMPETENCIA MATEMÁTICA E COMPETENCIA BÁSICAS EN CIENCIA E TECNOLOXÍA O PDI vaise desenvolvendo.\n26. Coa competencia dixital Coa competencia de aprender aprender\n27. Coas competencias sociais e cívicas Co sentido da iniciativa e espírito emprendedor\n28. E coa conciencia e expresión culturais\n29. Para buscar e representar a información, tamén vale o material divulgativo e o mundo xornalístico\n30. E tamén se buscou información para os proxectos de arte en educación infantil.\n31. EXEMPLOS DE ACTIVIDADES EN COLABORACIÓN CON OUTRAS INSTITUCIÓNS\n32. Concello: con outros escolares participantes no concurso “O patrimonio como recurso educativo”; redactando o “Conto viaxeiro” e poñendo en práctica os experimentos de “Unha enxeñeira ou científica en cada cole”.\n33. Coas editoriais e coa biblioteca pública Ánxel Casal.\n34. EXEMPLOS DE ACTIVIDADES PARA A CELEBRACIÓN DE DATAS ESPECIAIS\n35. Análise da tradición lingüística no “Día da non violencia de xénero”; cesta de Nadal con libros para sortear e Obradoiro de tarxeta de Nadal coas familias.\n36. Mes da poesía: concurso “Poemitos” e recitados durante os recreos.\n37. As literatas estiveron presentes polo Día Internacional da muller e para analizar a súa pouca visibilidade na biblioteca.\n38. En febreiro, para celebrar o amor, tamén polos libros, tiveron unha Cita a cegas cos libros. E polo Entroido, todo o centro se disfrazou segundo a temática traballada en cada nivel.\n39. E celebramos a festa das Letras Galegas coas familias, con música e literatura… Galega\n40. DIFUSIÓN DAS ACTIVIDADES\n42. Análise da caixa de suxestións e das indicacións sobre as actividades.\n43. E para acabar… Unha reflexión da mochila viaxeira que nos invita á esperanza.\n44. GRAZAS A TODA A COMUNIDADE EDUCATIVA QUE FIXO POSIBLE ESTE TRABALLO…QUE CONTINUARÁ! Equipo de dinamización da biblioteca. CEIP López Ferreiro. Curso 2016-17. www. bibliolulu.blogspot.com\nMarisé Roca Garcia\nPortadas de ¿Quién cuenta las estrellas?


Lingua Galega | CPI Plurilingüe de Vedra\nXov, 18/05/2017 - 22:30 — viano\nDom, 14/05/2017 - 22:23 — viano\nSáb, 05/11/2016 - 21:45 — viano\nO alumnado de 1.º de ESO desenvolveu na materia de Lingua Galega con ocasión do Samaín un OBRADOIRO DE COCIÑA TERRORÍFICA.\nA partir do libro de lectura desta 1.ª avaliación Escarlatina, a cociñeira defunta de Ledicia Costas os rapaces fixeron...\nFALECEU O ESCRITOR XOSÉ NEIRA VILAS, AMIGO DO C.P.I. DE VEDRA\nVen, 27/11/2015 - 16:44 — almuzara\nHoxe, 27 de novembro do 2015, faleceu o noso amigo Xosé Neira Vilas, o creador de Balbino, o neno labrego. Moito o lamentamos.\nXosé Neira Vilas enriqueceunos cos seus libros e o seu exemplo. Visitounos no CPI de Vedra, convidou á nosa Aula de Teatro a participar en actos de homenaxe á súa figura, e concedeunos dúas entrevistas.\nSempre nos recibiu cos brazos abertos, e conservaremos a memoria do seu abrazo. Esperamos poder honrala.\nGrazas. Que a terra che sexa leve!!\nDom, 29/01/2012 - 15:03 — Anónimo\nCurtametraxe musical de animación de plastilina que narra a historia dun neno marroquino que cruza o Estreito. Ao outro lado, no país das oportunidades, descobre que o mundo non é tan belo como lle tiñan contado.


Retirar os azulexos do cuarto de baño | Consumer\nRetirar os azulexos do cuarto de baño\nSe se fai con coidado afórrase diñeiro na reforma\nÁ hora de reformar o cuarto de baño é recomendable dispor dos planos da vivenda, para coñecer de antemán por onde discorre a instalación de auga quente sanitaria. Se isto non fose posible podería empregarse un detector de metais. Os trades máis avanzados adoitan dispor dun, para evitar danar as tubaxes cando teñamos que picar ou retirar ladrillos.\nSe unicamente imos cambiar os aparellos: lavabo, bidé, bañeira ou ducha, e estes atópanse en bo uso poida que sexa interesante aproveitalos para instalar un cuarto de baño, máis reducido, ou con só a cunca, por exemplo no trasteiro e mesmo no garaxe.\nSe vai tirar os aparellos trate de informarse de se o seu concello dispón dun día de recollida concreto para este tipo de materiais, ou se pode ou ten que levalos a un vertedoiro.\nPor outra banda, se pretende reutilizar os azulexos para aforrar diñeiro e non adquiriu no seu momento algúns máis para previr posibles roturas ou accidentes, trate de atopar uns iguais. Se non o consegue pode pór en práctica solucións como as que se apuntan aquí:\n-Para evitar que rompan os azulexos o máis prudente é comezar a retirar os de sitios pouco visibles, onde se poderá colocar un o máis parecido ao resto se rompe, ou ben algúns que estean xa cortados. Se se opta por estes últimos o traballo de retiralos será menor, e se rompen tamén serán menos visibles as imperfeccións.\n-Para retirar os azulexos facilmente deberá colocar sobre eles un desatascador, facendo ventosa, e retirar cun desaparafusador a masilla ata conseguir poder facer panca e soltalos sen perigo de que caian e rompan porque os mantén suxeitos.\nbaño cascallos obra-gl